Data Permit Bangunan Amerika Syarikat Naik 3.6%

Permit bangunan di Amerika Syarikat meningkat 3.6% pada Mac yang membawa kepada 1.26 juta bangunan setakat ini. Jumlah ini sedikit melebihi jangkaan pasaran sebanyak 1.25 juta.
Data ini menunjukkan jumlah permit bangunan yang dikeluarkan pada bulan lepas (Mac). Data ini dikeluarkan setiap bulan selepas 18 hari bulan tersebut berakhir.
Jika dilihat dengan data-data berlainan yang dikeluarkan, ia menunjukkn data yang bercampur-campur yang hanya memberikan impak yang kecil kepada pasaran.
Penyusutan dalam kadar faedah pinjaman sepanjang minggu lalu dijangka cenderung memberikan sokongan kepada sektor perumahan dalam jangka pendek yang akan menggalakkan permintaan.
 Sejurus data ini dikeluarkan, pasaran memberikan reaksi pasaran yang minimum dengan Usd/Jpy masih lagi berada di bawah paras 109.00.
Dalam data berasingan, sektor perindustrian Amerika Syarikat berkembang pada Mac dengan pengeluaran merekod kenaikan 0.5% yang sejajar dengan jangkaan pasaran di mana data sebelum ini merekod kenaikan 0.1% pada Februari.
Namun data komponen pembuatan memberi sedikit kebimbangan dengan penyusutan 0.4% pada tempoh sama dengan data sebelum ini merekod kenaikan sebanyak 0.3%.
Tiada pergerakan yang signifikan selepas data ini dikeluarkan sebentar tadi.


Adakah Amaran Tsunami di Jepun Memberi Impak Buat Matawang Yen?

US Dollar mula berundur daripada kenaikan semalam selepas mencatat keuntungan 10 hari berturut-turut apabila dasar ekonomi Trump terus memberi keyakinan buat pasaran.
Gempa bumi dengan magnitude 7.3 dan amaran tsunami di utara Jepun juga mendorong penjualan spontan dari pelabur-pelabur matawang bagi pair USD/JPY.
USD/JPY, 30 minit
US Dollar menyusut kepada 110.48 yen selepas berlegar di paras tertinggi pada Isnin.
US Dollar Index yang melawan 6 matawang utama juga menyusut selepas mencecah paras paling tinggi dalam tempoh 13 tahun.
Untuk 10 hari sebelum ini sahaja, Index ini telah meningkat hampir 5% setelah pentadbiran di bawah pimpinan Trump dijangka akan melonjakkan kadar faedah kepada paras yang lebih tinggi.
Menurut pandangan Daisuka Uno iaitu Ketua Strategi di Sumitomo Mitsui Bank, kepimpinan Trump dianggap memberi keyakinan buat pasaran. Namun perlu diingat, Trump juga telah memecahbelahkan rakyat Amerika serta penyokong Republik sendiri.
 Sementara itu, Trump juga berkata sebelum ini bahawa beliau akan menghentikan perjanjian perdagangan Trans-Pasifik pada hari pertama memegang jawatan. Dasar ini dilihat akan mengetatkan lagi hubungan perdagangan antarabangsa antara AS dan negara-negara lain.
Meskipun parasan saham sedikit melonjak dengan dasar perbelanjaan fiskal Trump, pengetatan kawalan perdagangan antarabangsa akhirnya akan menjejaskan matawang banyak negara dengan defisit perdagangan yang besar.
Akibat penurunan US Dollar, Euro mula bangkit dalam sesi ini selepas berapa pada paras $1.0569 Jumaat lalu.
EUR/USD, 30 minit
Dalam masa yang sama, Pound juga semakin menguat selepas Theresa May tetap dengan pendirian beliau untuk keluar daripada Kesatuan Eropah.
GBP/USD, 30 minit

Apa Nasib Pasaran UK Menjelang Pembentangan Bajet Rabu Ini?


Analisis GOLD – Emas Melonjak Selepas Reaksi Berbeza Keputusan Mesyuarat FOMC

Harga emas turut pamerkan lonjakan semula susulan penyusutan oleh US dolar selepas teka-teki keputusan mesyuarat FOMC telah terjawab pada awal pagi tadi.
Federal Reserve (Fed) menepati ramalan untuk meningkatkan kadar faedah sehingga 50 mata asas, namun kenyataan susulan oleh Pengerusi Jerome Powell kemudiannya mendapat reaksi negatif pelabur menyaksikan US dolar melemah.
Pada carta harga XAU/USD yang mengukur nilai emas berbanding US dolar memperlihatkan kenaikan harga yang lebih jelas selepas pergerakan mendatar di awal minggu.
Masih lagi berlegar di paras-paras tumpuan sebelum ini, harga yang mendatar di zon 1870.00 di awal minggu kemudiannya telah melonjak ke paras ketinggian 1900.00 pada dagangan yang bersambung ke sesi Asia pagi ini.
Sedikit penurunan pada awal sesi Eropah, namun jangkaan harga emas akan meneruskan lagi kenaikan pada sesi berikutnya ekoran tumpuan yang beralih pula kepada laporan data pekerjaan NFP Amerika Syarikat (AS) di penghujung minggu.
Sekiranya kenaikan harga emas berterusan, jangkaan untuk sasaran ke paras tumpuan seterusnya adalah ke sekitar 1950.00 semula dan untuk kenaikan lebih tinggi adalah pada sasaran 2000.00.
 Namun, waspada sekiranya US dolar kembali mengukuh semula dan memberi tekanan terhadap emas.
Harga boleh susut semula ke paras 1870.00 atau zon support minggu lalu sekitar 1850.00 akan menjadi tumpuan untuk penurunan lebih rendah.
Laporan pekerjaan NFP AS dilihat akan memacu pergerakan harga selanjutnya buat US dolar untuk pelabur menentukan arah pasaran pada minggu berikutnya.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


China Desak Amerika Batalkan Cadangan Penjualan Senjata Ke Taiwan

Perkembangan rundingan dagang melibatkan dua kuasa besar dunia iaitu Amerika Syarikat dan China dilihat masih goyah. Sebelum ini, ketegangan antara dua negara tersebut berlarutan dan kini telah memasuki tahun kedua di mana terus menjejaskan kesihatan ekonomi global.
Namun, setelah melalui siri berbalas serangant tarif terhadap barangan import masing-masing sebelum ini, terdapat harapan pada pertemuan dua Presiden negara itu dalam persidangan G20 yang berlangsung di Osaka Jepun tempoh hari.
Kedua-dua pihak bersetuju untuk menangguhkan tarif terbaru dan dilaporkan akan memulakan kembali rundingan perdagangan namun masih tiada sebarang perkembangan rundingan yang baru.
Dalam pada itu, laporan terbaru melibatkan dua ekonomi gergasi dunia ini kembali menggusarkan pasaran. Kementerian Luar Negeri China mendesak Amerika Syarikat untuk membatalkan serta merta cadangan untuk penjualan senjata kepada Taiwan.
 Menteri Luar China, Geng Shuan berkata tindakan Amerika tersebut mengganggu hal ehwal dalaman China serta menjejaskan kedaulatan serta kepentingan keselamatan China.
Isu-isu sebegini berpotensi untuk mengganggu kelancaran proses rundingan yang baru bagi Amerika Syarikat dan China.
Dalam perkembangan lain, Ketua Penasihat Ekonomi di White House Larry Kudlow menyebut dalam ucapannya pada wawancara pada Selasa bahawa Amerika Syarikat dan China berkemungkinan tidak akan mampu mencapai kesepakatan dalam rundingan dagang.
Ini adalah disebabkan faktor kesukaran yang dihadapi kedua-dua pihak untuk menyelesaikan baki isu yang masih menjadi perselisihan. Namun begitu, beliau masih lagi optimis mengharapkan persetujuan rundingan dapat dicapai.
Terus nantikan perkembangan rundingan dagang antara Amerika Syarikat dan China dari masa ke masa. Pantau juga isu-isu berkaitan yang berpotensi mempengaruhi keputusan rundingan.


Analisis GOLD – Auch! Emas Jatuh Lagi, Dah Lepasi Paras $1,760

Dagangan komoditi emas terus melemah sepanjang minggu ini sehingga mencecah ke paras terendah tiga minggu melepasi paras harga $1,760.00 pada sesi dagangan New York semalam.
Pergerakan suram emas itu dipengaruhi oleh faktor pengukuhan US dolar menuju ke penghujung minggu dengan tumpuan berkisar pada dasar monetari Federal Reserve (Fed) selepas pelabur terus mencerna minit mesyuarat FOMC yang diterbitkan.
Dalam kenyataan terbaru semalam (Khamis), Presiden Fed San Francisco, Mary Daly menyatakan bahawa untuk mendapatkan kadar yang berada sedikit di atas 3% menjelang akhir tahun ini, adalah perlu untuk bank pusat membuat peningkatan sebanyak 50 atau 75 mata asas pada bulan depan.
Presiden Fed St. Louis, James Bullard lebih hawkish dengan sokongan terhadap kenaikan kadar sebanyak 75 mata asas buat kali ketiga berturut-turut pada mesyuarat September.
US dolar dilihat terus mengukuh ke paras yang lebih tinggi selepas isyarat oleh beberapa pembuat dasar untuk meneruskan kenaikan kadar faedah yang agresif sehingga inflasi kembali ke sasaran bank pusat.
Sementara, turut mempengaruhi pergerakan emas dan dipantau pelabur, hasil bon AS 10 tahun yang meningkat ke paras tertinggi satu bulan yang disentuh awal minggu ini telah membataskan dagangan emas.
Meneliti pergerakan harga pada carta pasangan XAU/USD yang mengukur nilai emas berbanding US dolar, harga dilihat masih lagi mengekalkan trend bearish yang dimulakan di awal minggu ini dari zon rintangan 1800.00
Nersambung sehingga dagangan sesi New York semalam, harga yang meneruskan penurunan ke paras yang lebih rendah telah dilihat berjaya menembusi paras sokongan harga pada 1760.00.
 Jika diperhatikan pergerakan harga pada sesi Eropah semalam, harga pada mulanya menunjukkan peningkatan dan menguji paras halangan Moving Average 50 (MA50) pada rangka masa 1 jam di carta XAU/USD di sekitar 1772.00 namun harga gagal untuk menembusi paras halangan tersebut menunjukkan isyarat pergerakan harga masih dalam trend bearish.
Penurunan harga masih diteruskan pada hari ini (Jumaat) namun pada tempo yang perlahan di sesi Asia dan Eropah di bawah zon 1760.00, dan dijangka akan berterusan pada sesi New York.
Sekiranya corak penurunan tersebut dikekalkan, harga berkemungkinan akan menuju ke zon RBS (resistance become support) 1740.00 pula sebelum singgah ke zon 1720.00 untuk penurunan yang diteruskan dengan mencatatkan paras terendah terbaru 3 minggu buat emas.
Namun pelabur berkemungkinan akan mengambil langkah waspada terhadap aktiviti profit taking yang yang boleh berlaku dan menyebabkan harga emas melantun semula.
Kenaikan harga di atas paras 1760.00 semula akan menguji paras halangan MA50 untuk pelabur menilai petunjuk arah pergerakan harga emas yang selanjutnya.
Jika lonjakan harga diteruskan, masih lagi zon-zon tumpuan sebelum ini akan menjadi sasaran seperti zon SBR (support become resistance) 1780.00 dan juga rintangan 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Tepati Ramalan Untuk Menjunam

US dolar kembali kukuhkan kedudukan dalam pasaran pada minggu ini apabila mendapat kelebihan dalam sentimen pasaran yang berisiko sebagai mata wang safe-haven.
Indeks dolar mengukur melepasi paras tertinggi 2 minggu walaupun hasil perbendaharaan Amerika Syarikat (AS) kembali susut semula selepas melonjak ke paras tertinggi 14 bulan pada minggu lalu.
US dolar dilihat dengan mudah mengatasi kembali mata wang utama yang lain dalam pasaran untuk memberikan arah pergerakan harga yang lebih jelas kepada pelabur.
Seperti yang dipamerkan pada carta pasangan mata wang EUR/USD, harga menjunam ke paras lebih rendah selepas melepasi paras sokongan 1.19000.

Sehingga bersambung pada dagangan sesi Asia pagi Rabu, harga telah mencecah ke paras sokongan pada awal Mac sekitar 1.18350.
Berkemungkinan harga akan sedikit meningkat dahulu sebelum menyambung penurunan pada sesi Eropah dan sesi New York.
 Penurunan harga lebih rendah dilihat akan menuju ke zon support pada 1.18000 untuk mencatatkan paras terendah terbaru 4 bulan.
Jika harga membuat kenaikan pula, paras rintangan 1.19000 akan menjadi tumpuan untuk harga menguji zon SBR (support become resistance) tersebut.
Kenaikan melepasi halangan Moving Average 50 (MA50) pada rangka masa 1 jam pergerakan harga akan menjadi isyarat awal perubahan trend bullish semula pada carta EUR/USD.
Pelabur akan memantau sentimen pasaran semasa yang mempengaruhi dagangan US dolar sementara memberi tumpuan terhadap terbitan data-data ekonomi Eropah pada hari ini bagi dagangan Euro.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Lima Perkara Yang Anda Perlu Tahu Dalam Pasaran Forex Hari Ini

Ini perkara-perkara yang anda perlu tahu dalam pertengahan sesi Eropah sehingga pembukaan pasaran New York malam ini. Antara yang menjadi perhatian pemain pasaran hari ini ialah:
#1 Ketidaktentuan politk Itali terus menghantui pasaran khususnya indeks-indeks saham Eropah. Ia juga telah menyebabkan kejatuhan matawang Euro sejak daripada minggu lalu. Pair EUR/USD jatuh sehingga ke paras terendah 10 bulan yang lalu pada Selasa. Perkembangan terkini seperti tiada penyelesaian kepada kemelut pemilihan Perdana Menteri dan majoriti parti mahu pilihanraya diadakan semula pada Julai.
#2 Ketegangan perdagangan AS-China masih diperhatikan pasaran. Pemain pasaran terus meneliti perkembangan rundingan dua kuasa ekonomi besar dunia dengan Presiden Trump berkata akan meneruskan tariff $50 billion terhadap import China. White House dijangka akan mengeluarkan senarai produk import China itu pada 15 Jun. China pantas memberi respon sebagaimana berkata akan melindungi kepentingan negara itu.
 #3 Minggu ini tumpuan kepada data pekerjaan Amerika Syarikat. Sebelum data NFP dikeluarkan pada Jumaat, pasaran terlebih dahulu akan meneliti data ADP-NFP yang akan dikeluarkan pada pukul 8.15 malam ini.
#4 Ketegangan geopolitik semakin reda di Asia selepas White House mengesahkan pertemuan dengan Korea Utara sekaligus meningkatkan keyakinan pasaran. Amerika Syarikat ketika ini sedang bersiap-sedia untuk pertemuan Presdien Donald Trump dan pemimpin Korea Utara Kim Jong-Un.
#5 Matawang AUD dan NZD membuat lonjakan sejak sesi Asia. Pair AUD/USD dan NZD/USD masing-masing mencatat kenaikan 70 pip dan 85 pip dari paras terendah hari ini. Kenaikan NZD banyak disokong oleh komen bank pusat RBNZ dan juga permintaan tinggi terhadap kedua-dua matawang apabila White House mengesahkan pertemuan dengan Korea Utara.


Emas Tenang Menanti ‘Tsunami’ NFP AS

Komoditi emas terus didagangkan stabil ketika para pelabur menantikan laporan pekerjaan utama Amerika Syarikat untuk petunjuk mengenai bila Federal Reserve (Fed) akan memulakan pengurangan pembelian asetnya.
Pada sesi Asia, spot emas diniagakan berlegar di sekitar harga $1,813 per auns, bertahan di sekitar paras ketinggian empat minggu. Sementara niaga hadapan emas pula sedikit turun pada $1,815 per auns.
Emas terus meraih pengukuhan dengan sokongan daripada dagangan US dolar yang lemah, menjadikannya lebih murah bagi pemegang matawang utama lain.
 Keyakinan pengguna AS jatuh ke paras terendah enam bulan pada bulan Ogos kerana kebimbangan mengenai peningkatan jangkitan Covid-19 dan inflasi yang lebih tinggi memudarkan prospek ekonomi.
Selain itu, pengukuhan harga turut disokong oleh data inflasi Zon Eropah yang melonjak ke paras tertinggi 10 tahun pada bulan Ogos dengan kenaikan lebih lanjut pada masa akan datang, yang pastinya mencabar pandangan Bank Pusat Eropah (ECB) mengenai risiko inflasi yang dianggap sementara.
Dalam pada itu, bacaan data pekerjaan NFP AS pada hari Jumaat ini, diharapkan dapat membantu menunjukkan pendirian Fed mengenai dasar monetari mereka setelah Pengerusi Jerome Powell gagal berbuat demikian pada persidangan Jackson Hole minggu lalu.


AUD/USD – Analisis Teknikal – 7/11/2017

AUD/USD – Analisis Teknikal – 7/11/2017

Key Support Zone sekitar harga 0.7650/30 penting untuk diperhatikan ketika ini, dengan momentum wave yang masih dikuasai mood bearish ketika ini – potensi kuat menunjukkan kebarangkalian adalah tinggi untuk ia bearish.
 Jadi, selagi ia tidak breakout Key Resistance Zone sekitar MagicR1 – MagicR2 hari ini 0.7720/00, AUD/USD akan bearish. Jika breakout Key Support, target terhampir yang berpotensi dicapai adalah 0.7600 atau ke harga yang lebih rendah lagi 0.7750.
Jika AUD/USD bullish sekalipun, secara teknikal potensi harga yang ia berpotensi capai adalah sekitar harga 0.7750/80 bagi membentuk new LH bagi timeframe daily sebelum ia bearish.


Rentetan Penurunan Harga Minyak Global. Anda Perlu Peka!

Harga minyak mentah yang mencatatkan keuntungan awal kembali menyusut pada sesi Asia sejajar dengan pengeluaran normal data mingguan Amerika Syarikat mengenai stok simpanan hadapan. Kebanyakan pelabur pula dilapor menunggu isyarat dar Def dan BoJ berikutan ekonomi global yang agak perlahan.
Di New York Merchantile Exchange, minyak mentah pada penghantaran September susut 0.11% kepada $ 44.14 setong. Manakala di ICE Futures Exchange di London, Brent mentah untuk penghantaran September turun kepada $ 46.06 setong.
Minggu lepas, oil futures pada sesi akhir dagangan pada Jumaat direkod pada tahap terendah dalam tempoh hampir 3 bulan. Hal ini bertitik tolak dari kebimbangan terhadap isu minyak global dan data kiraan pelantar Amerika Syarikat yang meningkat untuk minggu ke-4 berturut-turut.
 Pembekal minyak Baker Hughes berkata pada lewat Jumaat lalu, bilangan pelantar penggerudian minyak meningkat sebanyak 14 hingga 371 dan merupakan kenaikan minggu keempat berturut-turut.
Keuntungan terhadap aktiviti penggerudian minyak menyemarakkan spekulasi bahawa pengeluaran domestik boleh dipulihkan pada minggu-minggu akan datang.
Menurut kebanyakan pakar, saham tertinggi daripada produk bahan api akan mengekalkan harga dibawah tekanan akibat permintaan global yang perlahan.
Pada minggu depan, trader minyak akan memberi tumpuan kepada data simpanan Amerika Syarikat pada hari Selasa dan Rabu untuk isyarat supply-and-demand.


Mulanya Ada Kenaikan, Tapi GBP/USD Jatuh Balik 140 Pips

Pergerakan harga pada carta pasangan mata wang GBP/USD masih menunjukkan corak bearish dengan penurunan diteruskan pada sesi New York semalam.
Pada mulanya, kenaikan harga dipaparkan sekitar 100 pips mencapai paras 1.22700 sebelum harga menjunam semula 140 pips mencecah ke paras 1.21300.
US dolar dilihat masih didagangkan mengukuh selepas data ekonomi Amerika Syarikat (AS) yang diterbitkan menjangkakan kemungkinan untuk Federal Reserve (Fed) meneruskan pengetatan dasar.
Sentimen pasaran juga dinilai mula berisiko dengan berita tentang ketegangan Eropah-Rusia berkenaan isu minyak serta ketegangan semula perang Rusia-Ukraine mencetuskan kebimbangan terhadap pasaran global.
Harga pada carta GBP/USD yang membuat kenaikan awal dilihat terhalang oleh paras Moving Average 50 (MA50) pada rangka masa 1 jam sebelum menyambung penurunan.
Corak bearish tersebut dijangka akan diteruskan lagi hari ini dengan sasaran berikutnya bakal diuji harga adalah pada 1.21000.
Seterusnya harga yang melanjutkan penurunan melepasi paras tersebut akan menuju pula zon tumpuan pada minggu lalu iaitu sekitar 1.2000.
 Namun, perubahan arah harga boleh berlaku bila-bila masa sahaja ekoran pergerakan harga dijangka akan tidak menentu sehingga ke penghujung minggu.
Jika berlaku lonjakan semula harga, rintangan awal yang bakal diuji dilihat pada 1.22000 sebelum paras halangan MA50 juga akan turut diuji.
Melepasi rintangan berikut akan mendorong harga meningkat lebih tinggi semula ke zon 1.23000.
Paras ketinggian dicapai awal minggu berkemungkinan boleh diatasi jika harga meneruskan pergerakan trend bullish dan kemudiannya akan catatkan paras tertinggi terbaru 6 bulan.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal EUR/USD – Timeframe H1 – 30/11/2018

Matawang USD didagangkan bercampur-campur pada dagangan semalam dengan keresahan para pelabur menjelang persidangan G20 melibatkan Presiden Trump dan rakan sejawatannya dari China, Xi Jinping dijadualkan bertemu di Buenos Aires pada hujung minggu ini untuk membincangkan permasalahan dalam hubungan perdagangan mereka. Laporan ekonomi AS terbaru turut dikeluarkan bercampur-campur menambahkan lagi keraguan terhadap kenaikan kadar faedah oleh FED. Sementara matawang EURO pula didagangkan lemah berbanding matawang utama yang lain kecuali USD selepas data domestik menunjukkan sentimen ekonomi di zon Eropah yang kian merosot setakat November. Dilihat pada pergerakan harga pada chart EUR/USD untuk sesi dagangan semalam, pergerakan harga agak mendatar dengan julat turun naik harga sekitar 50 pips di antara paras Magic Pivot dan resistance MagicR1 pada indicator Moshed Magic Line dan paras tertinggi yang diuji harga semalam adalah sekitar paras 1.14000.
Pada sesi pasaran Asia pagi ini, harga masih dilihat bergerak di sekitar paras ketinggian harga semalam sedikit tinggi dari paras Magic Pivot 1.1380 hari ini. Jika harga terus membuat kenaikan, harga dilihat akan menyentuh paras resistance yang terdekat di paras 1.1413 (MagicR1) dan kenaikan harga yang seterusnya akan menuju pula ke paras 1.1435 (MagicR2). Harga yang masih meneruskan kenaikan bakal menguji zon ketinggian harga sebelum ini sekitar paras 1.1468 (MagicR3).
Namun, jika harga kembali membuat penurunan semula lebih rendah dari paras Magic Pivot 1.1380, harga dilihat akan menuju ke paras support 1.1359 (MagicS1) yang berada di paras tumpuan harga pada chart EUR/USD. Penurunan harga seterusnya dijangka akan menuju ke paras 1.1326 (MagicS2) sebelum harga turun menguji pula paras support 1.1304 (MagicS2) yang berada lebih rendah.
 Kawal posisi dagangan penghujung minggu ini dengan berpandukan indicator Moshed Magic Line yang menyediakan paras-paras terbaik yang menjadi tumpuan harga pada chart EUR/USD anda.

Paras support: 1.1359, 1.1326, 1.1304.
Paras resistance: 1.1413, 1.1435, 1.1468.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Mesyuarat Polisi BOE Minggu Ini Bakal Gegarkan Carta GBP/USD

Carta harga pasangan mata wang GBP/USD telah mempamerkan penurunan lebih rendah bersambung di awal pembukaan pasaran minggu ini mencatatkan paras terendah terbaru 4 minggu.
Ini adalah disebabkan dominasi US dolar yang berjaya menekan Pound sehingga ke penghujung minggu walaupun data ekonomi tumpuan UK mencatatkan bacaan baik pada minggu lalu.
Laporan data pekerjaan UK untuk bulan Ogos tidak begitu mengecewakan jika diteliti pada angka yang dikeluarkan, sementara kadar inflasi UK pula mencatatkan bacaan meningkat mengatasi jangkaan, jauh lebih tinggi berbanding bacaan bulan sebelumnya.
Justeru, pelabur pada minggu ini ingin melihat sama ada data-data tumpuan tersebut berjaya mempengaruhi keputusan Bank of England (BOE) untuk mengetatkan polisi pada mesyuarat minggu ini.
Penghujung minggu lalu telah menyaksikan harga pada carta GBP/USD menguji rintangan 1.38000 pada zon SBR (support become resistance) sebelum menjunam lebih rendah sehingga penghujung sesi New York menamatkan dagangan minggu lalu.
Momentum tersebut masih diteruskan pada awal minggu ini apabila harga meneruskan penurunan ke zon support 1.37000 bersambung sehingga ke awal sesi Eropah hari ini (Isnin).
Mampukah zon tersebut menyokong semula kenaikan harga?
 Sekiranya gagal, harga bakal meneruskan penurunan lebih rendah menuju zon support terbaru pada 1.36000.
Zon ini turut diuji pada dagangan Julai dan September lalu, namun masih berjaya mengekang kejatuhan lebih parah harga.
Sekiranya harga berjaya melonjak semula dari zon 1.37000, kenaikan harga akan kembali menguji semula zon SBR 1.38000.
Untuk isyarat perubahan trend bullish pada carta GBP/USD, kenaikan lebih tinggi melepasi zon 1.38000 seterusnya bakal menuju semula ke zon rintangan 1.39000 yang menjadi tumpuan sebelum ini.
Mesyuarat FOMC dan mesyuarat polisi BOE pada minggu ini dijangkakan untuk memberi impak besar terhadap kedua-dua mata wang US dolar dan Pound Sterling.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jangan Panik! Walaupun Emas Turun, Tapi…

Harga emas kembali didagangkan stabil setelah menjunam ke paras terendah hampir satu bulan pada sesi sebelum ini, di tengah-tengah kebimbangan Federal Reserve (Fed) akan mula membincangkan mengenai pengurangan dalam pelonggaran dasar monetarinya.
Pada sesi Asia, spot emas diniagakan pada $1,863 per auns, setelah mencapai tahap terendah sejak 17 Mei pada $1,848 per auns pada sesi New York. Sementara niaga hadapan emas pula susut pada $1,865 per auns.
Penurunan harga emas pada sebelum ini, menyusuli peningkatan dalam hasil bon perbendaharaan AS 10 tahun yang kembali menyentuh paras 1.50%.
 Bagaimanapun, kenaikan yang dipamerkan oleh hasil bon tidak bertahan lama dan ini memberi peluang buat dagangan logam berharga emas untuk meningkat semula.
Menurut penganalisis, lonjakan drastik hasil bon dan penurunan indeks saham Dow Jones menggambarkan keyakinan pasaran bahawa Federal Reserve (Fed) akan memulakan perbincangan mengenai pengurangan pembelian bon (tapering) pada minggu ini.
Namun, pada masa yang sama terdapat juga pelabur yang tidak yakin bahawa Fed bersedia untuk berbincang mengenainya.
Penerbitan data jualan runcit AS pada malam ini, akan menjadi fokus utama pasaran sementara menantikan keputusan mesyuarat polisi FOMC pada Rabu.


Lima News Besar Pasaran Forex Pada Minggu Ini (30 April – 4 Mei)

Minggu ini boleh dikatakan minggu yang bakal sibuk kepada pemain-pemain pasaran termasuk pedagang runcit forex di Malaysia. Bukan sahaja news NFP pada Jumaat ini, tetapi terlebih dahulu kita akan disajikan oleh berita penetapan polisi monetari FOMC pada Khamis.
Rundingan dagangan AS-China juga akan menjadi perhatian apabila minggu lalu Larry Kudlow mengatakan akan berangkat ke China untuk merundingkan pertikaian dagangan. Ada banyak lagi berita penting yang akan dikeluarkan dan lima yang utama adalah seperti berikut:
#1 Penetapan Polisi Monetari FOMC (Khamis)
The Fed akan mengumumkan polisi monetari terkininya pada Khamis pukul 2 pagi di mana bank pusat itu dijangka mengekalkan kadar faedah di paras 1.75%. Tiada sidang media dalam penetapan kali ini dengan pasaran akan meneliti sepenuhnya kenyataan yang akan dikeluarkan oleh Federal Reserve. Walaupun begitu, pasaran optimis bahawa Fed akan menaikkan kadar faedahnya pada mesyuarat bulan Jun nanti.
#2 Data NFP Amerika Syarikat (Jumaat)
Seperti biasa data paling penting yang ditunggu-tunggu oleh pasaran pada setiap awal bulan adalah data NFP. Data ini akan dikeluarkan pada Jumaat pukul 8.30 malam. Bulan lalu, data merekod tambahan hanya 103,000 pekerjaan jauh daripada jangkaan 200,000. Fokus lebih kepada data kadar gaji (Average Hourly Earnings) yang dijangka merekod kenaikan 0.2% berbanding 0.3% sebelum ini.
 #3 Penetapan Polisi Monetari RBA (Selasa)
Bank pusat Australia (RBA) akan mengumumkan polisi terbarunya pada pukul 12.30 tengah hari pada Selasa. Bank pusat dijangka akan mengekalkan kadar faedahnya di paras 1.50% sekali lagi. Kadar tidak pernah diubah sejak tahun 2016 dan Gabenor Lowe sebelum ini mengatakan ia akan dikekalkan buat masa ini dengan potensi perubahan kadar faedah hanyalah kepada kenaikan di masa hadapan.
#4 Data PMI Sektor Perkhidmatan UK dan AS
Sektor perkhidmatan di Amerika Syarikat dan UK adalah sektor terpenting kepada ekonomi. Oleh itu, pasaran juga akan memberi perhatian kepada data PMI sektor perkhidmatan yang mengukur aktiviti sektor berkenaan. Data PMI bagi Amerika Syarikat akan diumumkan pada Khamis pukul 10 malam dan UK pada hari sama pukul 4.30 petang.
#5 Data pekerjaan New Zealand (Rabu)
Data ini akan dikeluarkan pada pukul 6.45 pagi pada Rabu dengan jangkaan tambahan pekerjaan sebanyak 0.6% di mana kadar pengangguran dijangka kekal 4.5%. Jika data meleset daripada apa yang dijangka, NZD bakal tertekan pada hari tersebut.


ECB Abaikan Sentimen Kewangan Semasa, Pilih Naikkan Kadar Faedah Sebanyak 50 Mata Asas Pada Februari!

Bank Pusat Eropah menaikkan kadar faedah sebanyak 50 mata asas pada hari Khamis seperti yang dijanjikan, mengabaikan kegawatan pasaran kewangan dan gesaan oleh pelabur untuk mendail kembali pengetatan dasar sekurang-kurangnya sehingga sentimen stabil.
ECB telah menaikkan kadar pada kadar terpantas dalam rekod untuk mengekang inflasi, tetapi kekalahan dalam pasaran global sejak kejatuhan Silicon Valley Bank di Amerika Syarikat minggu lepas telah mengancam untuk membatalkan rancangan tersebut pada saat akhir.
Selaras dengan panduannya yang sering diulang, bank pusat untuk 20 negara yang berkongsi mata wang euro memilih untuk menaikkan kadar depositnya kepada 3%, paras tertinggi sejak lewat 2008, kerana inflasi dilihat melebihi sasaran 2%nya sehingga 2025.
Namun ECB tidak menawarkan komitmen untuk lanjutkannya untuk masa akan datang walaupun didesak oleh para penggubal dasar.
“Tahap ketidakpastian yang tinggi mengukuhkan kepentingan pendekatan bergantung kepada data kepada keputusan kadar dasar Majlis Pentadbiran,” kata ECB.
Pada pagi Khamis, selepas beberapa hari kegawatan dalam pasaran, pelabur kewangan telah melihat peluang 50% untuk pergerakan 25 mata asas yang lebih kecil oleh ECB. Mereka juga telah menjangkakan jangkaan untuk pergerakan masa depan, meramalkan kadar puncak pada 3.25%, di bawah harga 4.1% minggu lepas.
 Saham bank zon eropah berada dalam kejatuhan minggu ini yang pada awalnya dipacu oleh kejatuhan SVB kemudian kejatuhan Credit Suisse.
Kebimbangan utama ECB ialah dasar monetari berfungsi melalui sistem perbankan, dan krisis kewangan yang teruk akan menjadikan dasarnya tidak berkesan.
Ini menyebabkan ECB dalam dilema sama dalam perjuangannya untuk menentang inflasi dengan keperluan untuk mengekalkan kestabilan kewangan dalam menghadapi kegawatan yang amat besar yang diimport.
Inflasi dilihat akan catata pada bacaan purata 5.3% tahun ini, 2.9% pada 2024 dan 2.1% pada 2025, lapor ECB, sambil menambah bahawa unjuran ini telah dimuktamadkan sebelum kegawatan semasa.
“Majlis Pentadbiran sedang memantau ketegangan pasaran semasa dengan teliti dan bersedia untuk bertindak balas sekiranya perlu bagi mengekalkan kestabilan harga dan kestabilan kewangan di kawasan euro,” kata ECB.
Perhatian pelabur kini beralih kepada sidang akhbar Presiden ECB Christine Lagarde di mana beliau akan disoal mengenai langkah dasar masa depan dan risiko penularan dalam sektor perbankan.


Data Inflasi China Sokong Pengukuhan Aussie, AUD/USD Pamer Kenaikan

Matawang dolar Australia memulakan dagangan pada Isnin dengan positif apabila mencatatkan pengukuhan harga pada sesi Asia.
Ini adalah didorong oleh data inflasi China pada Januari yang diterbitkan sebentar tadi mencatatkan bacaan yang meningkat kepada 5.4% mengatasi jangkaan peningkatan kepada 4.9% dari bacaan bulan sebelumnya 4.5%.
Bacaan tersebut jgua mencatatkan kadar inflasi tertinggi China untuk tempoh lebih 8 tahun iaitu sejak Oktober 2011 yang lalu.
Jika diperhatikan, pergerakan harga pada carta pasangan matawang AUD/USD, penurunan harga pada minggu lalu telah mencecah pada zon support sekitar paras 0.66700.
Namun, memulakan dagangan pada minggu ini, harga kembali mencatatkan kenaikan dari zon support tersebut melepasi zon minor SBR (support become resistance) pada 0.66850 dan meneruskan kenaikan lebih tinggi.
Harga bakal menguji paras halangan dinamik Moving Average 50 (MA50) sebelum meneruskan semula penurunan sekiranya ancaman wabak Coronavirus masih memberi tekanan buat Aussie.
 Angka kematian akibat virus tersebut telah meningkat kepada 908 kematian sementara 40,171 kes jangkitan virus disahkan.
Namun jika harga pada carta AUD/USD berjaya mengekalkan kenaikan, harga bakal menguji zon tumpuan pada sekitar 0.67400 sebelum menguji resistance pada 0.67700.
Sebaliknya jika harga terus membuat penurunan lebih rendah, zon support 0.66700 yang diuji minggu lalu bakal ditembusi harga.
Penurunan lebih rendah pada zon support tersebut akan mencatatkan paras terendah terbaru pada carta AUD/USD sejak tahun 2009.
Lihat gambar carta pasangan matawang AUD/USD di bawah untuk rujukan analisis teknikal anda.


AUD/USD – Analisis Teknikal – 2/11/2017

AUD/USD – Analisis Teknikal – 2/11/2017

 Harga AUD/USD mula membuat kenaikan setelah ia gagal untuk breakout Key Support mingguan 0.7630. Dan jika diperhatikan ketika ini, momentum wave bullish mulai membentuk di timeframe H1 ini dan ia berpotensi untuk melakukan retracement kenaikan bagi membentuk new LH(TF Daily).
Peluang yang boleh diperhatikan ketika ini adalah di sekitar harga MagicPivot atau MagicR1 untuk ‘long’ selagi ia tidak breakout Key Support 0.7630 ini. Dan target kenaikan adalah di sekitar harga 0.7750 bagi membentuk new HH.  Walaubagaimanapun, jika ia breakout MagicPivot hari ini, ia berpotensi untuk menguji semula Key Support 0.7630.


Apa Reaksi EUR/USD Pada Pembukaan Pasaran Minggu Ini?

Matawang USD tampaknya sedikit tersungkur akibat penerbitan bacaan awal data tinjauan perbelanjaan yang mengukur kewangan semasa pengguna pada sesi New York (Jumaat) yang mengecewakan.
Namun, pengaruh berkenaan tidak dapat membantutkan penguasaan USD pada ketika ini yang terus memperluaskan pengukuhannya sebagai raja matawang susulan peningkatan kadar inflasi.
Pelabur kini menantikan pemangkin baharu mengenai ekonomi Amerika Syarikat (AS) iaitu data jualan runcit pada hari Selasa, selain turut menunggu langkah Federal Reserve (Fed) untuk melaksanakan kenaikan kadar faedah.
Meninjau kepada carta harga pasangan matawang EUR/USD, harga dilihat bergerak secara mendatar dan perlahan pada penutup dagangan minggu lalu (Jumaat) untuk berlegar di paras 1.14500.
Pergerakan harga masih lagi didagangkan di bawah paras halangan Moving Average 50 (MA50) untuk kekal dengan trend bearish.
Akan tetapi pada pembukaan dagangan minggu ini di sesi Asia (Isnin), harga tampaknya melonjak sedikit sekitar 20 pips dalam membuat percubaan untuk mengatasi paras MA50 tersebut.
 Pelabur mungkin akan memerhatikan zon SBR (support become resistance) 1.15000 untuk dicapai semula jika harga mula memberi isyarat awal untuk pergerakan harga terus memapar lonjakan.
Manakala zon rintangan berikutnya bakal diperhatikan di zon SBR 1.16000 yang mana zon berkenaan dilihat seperti paras halangan yang paling kukuh untuk dilepasi pada dagangan November.
Sekiranya pergerakan harga berjaya untuk bertahan lama dalam mengekalkan momentum penurunan, zon sokongan pada 1.14000 kebarangkalian akan menjadi sasaran pelabur yang berikutnya.
Penurunan ke zon sokongan itu turut bakal memperlihatkan sekali lagi harga pada carta EUR/USD untuk mancatat paras terendah terbaharu bagi 2021 dan sejak daripada Julai 2020.
Lihat gambar carta harga pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Indek Iklim Perniagaan German IFO Tidak Banyak Mengubah Kedudukan Euro

Euro hampir tidak berubah dalam tempoh sebulan berbanding Dolar Amerika Syarikat, walaupun setelah pengeluaran data German yang meyakinkan. Hal ini kerana permintaan bagi Dolar AS kekal meluas menjelang mesyuarat dasar minggu ini oleh Fed.
EUR/USD mencecah 1.0953 sewaktu sesi awal perdagangan Eropah. Kemudian pair tersebut meningkat kepada 1.0973.
EUR/USD, 15 minit

 Data pada hari Isnin, menunjukkan Indek Iklim Perniagaan German Ifo (German Ifo Business Climate Index) ditandakan menurun kepada paras 108.3 pada bulan Julai daripada 108.7 pada bulan Jun.
Sementara itu, data Amerika Syarikat yang rancak dikeluarkan juga menyokong jangkaan kenaikan kadar oleh bank pusat Amerika Syarikat dalam jangka masa terdekat.
Euro juga dicatat rendah berbanding Pound, dengan EUR/GBP merosot 0.31% kepada 0.8354.
EUR/GBP, 15 minit


Analisis GOLD – Ku Sangka Panas Hingga Ke Petang, Rupanya Emas Jatuh Semula Bawah $2,000

Kegembiraan hanya seketika, pelabur emas terpaksa berputih mata melihatkan nilai logam kuning itu jatuh semula di bawah paras $2,000.
Pada Selasa semalam, harga emas berjaya memaparkan kenaikan semula sehingga mencapai sekitar $2,011 ketika US dolar memaparkan penyusutan kembali dalam pasaran.
Namun, seperti yang diberi amaran oleh penganalisis, emas kekal tak menentu dengan harga boleh menjunam semula menuju dagangan penghujung minggu.
Meneliti carta harga XAU/USD yang mengukur nilai emas berbanding US dolar, harga dilihat gagal bertahan di atas paras 2000.00 sebelum penurunan ketara semula berlaku di sesi Eropah petang ini.
Pada mulanya harga bergerak di atas paras sokongan Moving Average 50 (MA50) pada rangka masa 1 jam di carta XAU/USD tersebut yang menjangkakan berkemungkinan harga akan memaparkan pergerakan yang lebih bullish.
Sebaliknya yang berlaku apabila harga menjunam di bawah paras MA50 mencetus semula jangkaan bagi corak penurunan harga menuju ke paras lebih rendah.
 Paras yang dicecah pada Isnin sekitar 1981.00 akan diuji semula dan jika penurunan masih diteruskan, harga dilihat akan menuju zon tumpuan pada 1950.00.
Petunjuk bearish akan lebih jelas sekiranya harga tembus lebih rendah di bawah 1950.00 dengan sasaran seterusnya harga adalah ke 1900.00.
Namun jika harga emas berjaya melonjak semula di atas paras 2000.00, kenaikan lebih tinggi akan dijangkakan menuju sekitar 2030.00 sebelum menguji ketinggian minggu lalu sekitar 2048.00.
Jika pergerakan trend bullish berjaya dipaparkan, pelabur masih meletakkan harapan untuk harga emas mencapai semula paras penting pada 2070.00, paras yang dicapai pada Mac 2022.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Patutlah Kenaikan GBP/USD Agak Terhad

Seperti mata wang Euro, Pound Sterling juga turut bergerak perlahan dalam pasaran gagal untuk memanfaatkan sepenuhnya ruang selepas penyusutan oleh US dolar.
Pelabur berwaspada untuk dagangan Pound menjelang laporan data Keluaran Dalam Negara Kasar (KDNK) yang diterbitkan bagi bulan Januari pada Jumaat.
Bacaan tersebut yang akan diterbitkan bersama beberapa data ekonomi UK yang lain dijangka akan memaparkan angka yang kurang memuaskan sekaligus meningkatkan kebimbangan pelabur.
Justeru, dapat diperhatikan pergerakan harga pada carta pasangan mata wang GBP/USD menunjukkan peningkatan yang agak pasif walaupun US dolar bergerak susut dalam pasaran minggu ini.
Terdapat isyarat perubahan trend bullish pada carta GBP/USD selepas harga bergerak lebih tinggi melepasi zon sokongan 1.38500 dan juga melepasi paras sokongan Moving Average 50 (MA50) pada rangka masa 1 jam pergerakan harga.
Pada dagangan Rabu semalam juga menyaksikan harga yang membuat penurunan disokong oleh paras MA50 sebelum menutup dagangan sesi New York sedikit tinggi melepasi paras ketinggian hari sebelumnya di sekitar 1.39380.
 Bersambung pada dagangan Khamis, pergerakan harga perlahan di sekitar paras ketinggian tersebut pada sesi Asia dan dijangka harga masih akan meneruskan kenaikan, tetapi pada kadar yang agak terhad.
Paras rintangan pada 1.40000 akan menjadi tumpuan utama harga setelah harga yang menguji paras tersebut minggu lalu beberapa kali masih gagal menembusinya.
Waspada jika harga kembali pamerkan penurunan semula dengan zon sokongan pada 1.38500 dilihat menjadi tumpuan semula.
Penurunan lebih rendah boleh mencecah sehingga ke paras sekitar 1.37000 yang merupakan zon RBS (resistance become support) pada dagangan sebelum ini.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP Susut Selepas Kajian Semula Pertumbuhan Ekonomi GDP UK

Matawang GBP melemah berbanding matawang U.S dollar pada hari ini rentetan kajian semula pertumbuhan ekonomi GDP U.K bagi suku tahun kedua.
Berdasarkan laporan rasmi yang dikeluarkan pukul 4.30 petang tadi, pertumbuhan GDP pada suku tahun kedua 2016-2017 = 1.5% lebih rendah berbanding bacaan suku tahun pertama 2016-2017= 1.8%.
Matawang pound sterling bergerak 0.45% lebih rendah berbanding US dolar iaitu pada 1.3380.
Matawang GBP telah meningkat sebanyak 4% berbanding dollar U.S dalam tempoh 3 bulan berikutan jangkaan para pelabur terhadap kenaikan kadar faedah oleh BoE disebabkan inflasi semasa yang telah melebihi sasaran 2%.
 ”Jika ekonomi berada pada landasan yang betul seperti sekarang dan dengan mengambil indikasi lain seperti CPI yang meningkat, kita dapat jangkakan bahawa kadar faedah akan meningkat.” kata Gabenor BoE Mark Carney.
Penganalisis pasaran dan para pelabur menjangkakan ahli BOE akan membuat keputusan untuk meningkatkan kadar pinjaman 0.25% kepada 0.5% pada mesyuarat yang akan diadakan pada 2 November di London.
Carney memberi amaran bahawa BoE masih belum dapat meredakan tekanan ekonomi yang menimpa pada minggu ini berikutan keputusan British yang menyatakan hasratnya untuk keluar daripda E.U.
“Walaupun polisi monetari tidak dapat mengatasi masalah pertumbuhan pendapatan benar yang lemah disebabkan isu rundingan perdagangan dengan E.U, namun ia dapat mengawal impak yang menimpa pendapatan benar,” kata Carney.
Pertumbuhan ekonomi yang perlahan dan tanda-tanda peningkatan kadar faedah memberi indikasi bahawa matawang pound dan data ekonomi U.K akan terus berada dalam keadaan ketidaktentuan pada beberapa bulan akan datang.


Analisis GOLD – Selepas Menjunam, Emas Mendaki Semula Di Penghujung Minggu

Dagangan emas kembali pamerkan pengukuhan pada penghujung minggu selepas pelabur kecewa menyaksikan harga jatuh ketara meleset berbanding jangkaan untuk meneruskan kenaikan.
Selepas mesyuarat FOMC yang mendorong penyusutan US dolar, pergerakan harga pada carta XAU/USD yang mengukur nilai emas berbanding US dolar telah melonjak melepasi paras 1740.00 sehingga ke paras ketinggian 1755.00.
Namun harga kembali menjunam semula pada Khamis semalam ekoran pengukuhan US dolar yang disokong oleh peningkatan hasil bon AS ke paras ketinggian terbaru.
Kejatuhan harga sehingga 350 pips mencecah ke paras 1720.00 yang menjadi paras sokongan buat emas semasa.
Bersambung sehingga ke dagangan sesi Eropah pada Jumaat, harga pamerkan peningkatan semula dan pelabur menjangkakan untuk kenaikan yang lebih tinggi selepas harga melepasi paras halangan Moving Average 50 (MA50) pada rangka masa 1 jam pergerakan harga.
Kenaikan lebih tinggi akan menguji paras ketinggian dicapai semalam sebelum menuju ke zon SBR (support become resistance) 1765.00.
 Melepasi zon tersebut akan mendorong harga ke paras tumpuan utama iaitu 1800.00 yang dijangkakan pasaran.
Namun jika harga menjunam lebih rendah untuk trend bearish, harga dijangka akan kembali semula ke paras sokongan 1700.00 yang dicecah minggu lalu.
Penurunan lebih rendah akan ke paras support utama 1680.00 untuk harga menguji zon penting tersebut sekali lagi.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Berjaya Juga Emas Lompat Sentuh Paras $1,800

Dagangan komoditi emas berjaya mengatasi semula pengukuhan mata wang US dolar di awal minggu ini untuk kembali meningkatkan nilainya menjelang terbitan data inflasi Amerika Syarikat (AS).
Selain itu, perubahan nilai logam kuning itu juga dipengaruhi oleh hasil bon AS 10 tahun sementara US dolar gagal untuk kekalkan pengukuhan selepas terbitan data pekerjaan NFP penghujung minggu lalu.
Unjuran bagi penurunan inflasi AS pada data yang bakal diterbitkan mendorong jangkaan untuk Federal Reserve (Fed) mengekalkan kenaikan kadar faedah yang agresif untuk mesyuarat kali ketiga berturut-turut.
Meneliti pergerakan harga pada carta XAU/USD yang mengukur nilai emas berbanding US dolar semalam, harga dilihat berjaya membuat kenaikan sehingga mencapai paras 1800.00 yang menjadi tumpuan utama pelabur.
Namun, dengan kadar pergerakan yang perlahan, sebaik sahaja harga menyentuh ketinggian tersebut harga mula mendatar di sekitar 1793.00 sehingga ke penghujung sesi New York.
Sedikit penurunan dilihat pada pergerakan harga sepanjang sesi Asia pagi ini (Rabu), namun masih meniti di atas paras sokongan Moving Average 50 (MA50) pada rangka masa 1 jam di carta XAU/USD untuk isyarat untuk harga masih berpotensi untuk menyambung kenaikan.
Sekiranya harga berjaya meneruskan peningkatan, paras halangan 1800.00 bakal diuji sebelum harga menembusinya dan meneruskan kenaikan ke paras yang lebih tinggi untuk catatkan paras ketinggian terbaru.
 Melepasi rintangan zon 1800.00 bakal mencatatkan paras ketinggian terbaru 6 minggu buat emas dengan menjangkakan pula beberapa paras tumpuan seterusnya seperti 1815.00 dan 1830.00.
Sebaliknya jika harga menyusut semula di bawah zon 1785.00 dan melepasi paras MA50, pelabur akan menilai isyarat untuk kejatuhan emas ke paras yang lebih rendah semula.
Untuk penurunan lanjut dengan pergerakan bearish yang lebih jelas, harga dijangkakan bakal menuju ke zon 1760.00 sebelum penurunan yang diteruskan dilihat akan menguji zon RBS (resistance become support) 1740.00.
Pelabur berhati-hati memantau pergerakan semasa emas yang bakal dipacu oleh terbitan data inflasi AS pada terbitan di sesi New York sebentar lagi.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD/JPY Mencanak 130 Pips, Catat Paras Tertinggi 3 Tahun!

US dolar berjaya mencatatkan paras tertinggi 3 tahun berbanding Yen ekoran jangkaan kenaikan harga tenaga bakal mendorong Jepun meningkatkan permintaan untuk US dolar.
Pergerakan suram Yen terus diberi tekanan oleh pengukuhan US dolar pada dagangan awal minggu ini sementara pelabur juga tetap berwaspada menjelang terbitan data inflasi Amerika Syarikat (AS) pada Rabu.
Pada carta harga pasangan mata wang USD/JPY, harga dilihat telah menyambung lonjakan pada pembukaan dagangan awal minggu ini selepas kenaikan pada penghujung minggu lalu berjaya melepasi paras rintangan 112.00.
Lonjakan ketara harga pada Isnin semalam telah mencatatkan kenaikan harian sekitar 130 pips mencapai paras ketinggian 113.400.
Harga masih positif bergerak dalam trend bullish sejak minggu lalu meniti di atas paras sokongan Moving Average 50 (MA50) pada rangka masa 1 jam pergerakan harga.
Namun selepas lonjakan bertenaga harga semalam, momentum kenaikan mula pudar dengan pergerakan mendatar harga pada sesi Asia pagi ini (Selasa) dan harga pamerkan tanda-tanda penurunan pada awal sesi Eropah.
 Dengan lonjakan harga semalam, penganalisis melihat kenaikan harga bakal diteruskan untuk harga menuju ke paras ketinggian 114.00.
Paras tersebut merupakan zon rintangan harga yang kali terakhir diuji pada dagangan November 2018 yang lalu.
Sebaliknya jika harga kembali menjunam semula, paras 112.00 bakal diuji semula membentuk zon RBS (resistance become support) yang terbaru.
Penurunan yang melepasi sokongan MA50 juga akan memberi isyarat untuk perubahan trend bullish harga.
Lihat gambar carta pasangan mata wang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sektor Buruh Kanada Merosot, Ini Kesan Pada Carta USD/CAD Minggu Lalu!

Jangkaan pergerakan harga pada carta pasangan mata wang USD/CAD di penghujung minggu lalu agak meleset dengan tumpuan telah terarah kepada laporan data pekerjaan Kanada yang diterbitkan.
Meneliti komponen data, ekonomi kehilangan sebanyak 17,300 pekerjaan pada bulan Mei dan lebih tambah parah apabila kadar pengangguran melonjak hingga ke paras 5.2% daripada 5.0% sebelum ini.
Namun, agak mengejutkan penganalisis pasaran apabila reaksi mata wang dolar Kanada tidaklah seburuk yang dijangkakan.
Penganalisis juga menilai unjuran dasar monetari selanjutnya oleh bank pusat Kanada (BOC) selepas ini setelah kadar faedah dinaikkan lagi sebanyak 25 mata asas.
Langkah pengetatan dasar yang dilihat akan diteruskan sebelum ini kembali tertahan ekoran bacaan pada sektor buruh yang merosot.
Memerhati pada carta USD/CAD, berlaku lantunan harga selepas laporan pekerjaan itu diterbitkan, namun penyusutan dolar Kanada tidak begitu ketara.
Harga kembali membuat penurunan semula berikutan US dolar yang telah bergerak suram pada hari sebelumnya lagi menamatkan dagangan di sesi-sesi terakhir dengan lemah.
Paras terendah dicecah adalah sekitar 1.33130 dan dapat diperhatikan paras Moving Average 50 (MA50) pada rangka masa 1 jam di carta USD/CAD kekal menjadi penghalang setiap kali kenaikan berlaku, mengekalkan petunjuk bagi pergerakan bearish.
 Begitu juga pada pergerakan harga pada pembukaan awal minggu ini, MA50 kekal menahan harga daripada membuat kenaikan dan ditekan turun semula dari paras 1.33500.
Jika corak penurunan diteruskan lagi pada minggu ini, paras 1.33000 dilihat bakal diuji untuk penganalisis menilai reaksi harga pada paras itu.
Jika tembus lebih rendah, pelabur perlu bersedia untuk kejatuhan hingga boleh mencecah ke zon tumpuan pada 1.32000.
Namun jika berlaku kenaikan semula minggu ini, rintangan awal adalah pada 1.34000 dilihat bakal diuji.
Seterusnya, harga akan melanjutkan kenaikan menuju pula zon SBR (support become resistance) pada 1.35000.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD/CAD Melenting Lepas Keluar Data CPI Kanada!

Dolar Kanada alami penyusutan pada dagangan sesi New York semalam selepas reaksi pasaran terhadap data inflasi yang diterbitkan.
Indeks harga pengguna (CPI) Kanada untuk bacaan tahunan bagi bulan Februari catat 5.2% menurun daripada 5.9% bulan sebelumnya, dan mengatasi jangkaan 5.4%.
Bacaan terbaru ini menunjukkan inflasi Kanada terendah sejak Januari 2022 dan dilihat sehaluan dengan dasar monetari Bank of Canada (BOC) yang telah mengambil langkah menghentikan pengetatan dasar buat sementara waktu.
Dapat dilihat pergerakan harga pada carta pasangan mata wang USD/CAD yang melantun semula semalam walaupun US dolar masih didagangkan suram menjelang mesyuarat FOMC awal pagi Khamis.
Harga berlegar di zon RBS (resistance become support) 1.36500 sebelum melantun naik semalam ketika data CPI diterbitkan mencapai ketinggian sekitar 1.37300.
Harga kemudiannya mendatar perlahan selepas mencapai ketinggian tersebut sehinggalah dagangan bersambung pada sesi Asia pagi ini (Rabu).
Pelabur mula menilai isyarat perubahan trend bullish selepas harga yang mula bergerak di atas paras sokongan Moving Average 50 (MA50) pada rangka masa 1 jam di carta USD/CAD tersebut.
 Namun, arah pergerakan lebih jelas bakal diperlihatkan selepas keputusan mesyuarat FOMC.
Sekiranya US dolar lebih kukuh berbanding Loonie, harga bakal menyambung kenaikan lebih tinggi menuju paras rintangan 1.38000 yang telah diuji minggu lalu.
Melepasi rintangan tersebut, paras ketinggian pada 1.38600 pula akan menjadi tumpuan untuk diuji semula dan tidak mustahil harga boleh teruskan kenaikan lebih tinggi.
Sebaliknya, situasi US dolar ketara susut nilai akan menyaksikan harga bakal menjunam menembusi zon RBS 1.36500 sebelum menuju ke sasaran seterusnya pada 1.35000.
Mencecah zon tersebut atau lebih rendah, akan catatkan paras terendah terbaru 4 minggu buat harga dengan petunjuk jelas bagi pergerakan trend bearish.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


ECB & KDNK Amerika Jadi Penentu Hala Tuju Pasaran Seterusnya!

Dolar Amerika terus memaparkan pergerakan tidak bermaya dengan berlegar pada sekitar paras terendah 6 minggu berbanding kebanyakan mata wang utama.
Pelabur kini menantikan pengeluaran data keluaran dalam negara kasar (KDNK) Amerika Syarikat pada sesi New York yang diramalkan menunjukkan pertumbuhan pada suku ketiga.
Turut menjadi tumpuan adalah mesyuarat polisi Bank Pusat Eropah (ECB) dengan jangkaan kenaikan 75 mata asas akan dilaksanakan pada hari ini.
Menjelang mesyuarat itu, mata wang euro terus mengukuh pada sekitar harga pariti $1, tertinggi 6 minggu.
 Sementara itu, pound juga kekal menguat ketika Perdana Menteri UK Rishi Sunak sedang mempertimbangkan semula kenaikan cukai dan pemotongan perbelanjaan awam yang besar dalam pelan fiskalnya.
Dalam pada itu, mata wang yen terus mengekalkan keuntungannya yang diraih sejak campur tangan Jepun pada akhir minggu lalu.
Mesyuarat polisi Bank of Japan (BOJ) yang akan berlangsung pada Jumaat, dijangka akan menyaksikan bank pusat itu kekal dengan kadar faedah yang rendah.
Di sisi lain, pengukuhan dolar Aussie sedikit mereda di mana sebelum ini ia mendapat sokongan daripada data inflasi Australia yang lebih kuat daripada dijangkakan.
Selain itu, dolar New Zealand dan Kanada didagangkan stabil untuk terus memanfaatkan kelemahan US dolar.


Jualan Runcit UK Kembali Melonjak! Berita Baik Buat BOE?

Jualan runcit UK mencipta kejutan pada pembukaan sesi Eropah selepas data yang dinanti-nantikan pelabur itu menunjukkan bacaan yang sangat memberangsangkan pada bulan Oktober.
Setelah menguncup sebanyak 0.2% pada September, penjualan runcit di UK kembali meningkat dengan ketara sebanyak 0.8% pada bulan lepas dan juga lebih tinggi dari jangkaan untuk kenaikan hanya 0.5%.
Peningkatan ini juga merupakan yang pertama dicatatkan dalam tempoh enam bulan di UK, menunjukkan isi rumah telah mula membeli-belah menjelang cuti perayaan Krismas.
Antara faktor utama yang menyumbang kepada kenaikan ini adalah peningkatan dalam jualan di kedai bukan makanan sebanyak 4.2%.
 Sebaliknya, jualan bahan bakar dilihat merosot 6.4% apabila penggunaan kembali ke tahap yang lebih biasa setelah mencatat pertumbuhan kukuh pada bulan September dan jualan makanan berkurangan 0.3%.
Sementara itu, jualan runcit teras (tidak termasuk bahan bakar) pula dilaporkan meningkat 1.6% pada bulan lalu berbanding jangkaan 0.6% dan penguncupan 1.9% yang dicatatkan sebelumnya.
Rekod yang memberangsangkan ini meningkatkan lagi harapan pasaran untuk melihat Bank Pusat England (BOE) mula bertindak dengan menaikkan kadar faedah, lebih-lebih lagi di tengah tekanan inflasi yang semakin tinggi.
Reaksi awal dipamerkan matawang pound pada mulanya meningkat, namun kembali dibantutkan oleh kebangkitan semula US dolar ketika memasuki sesi Eropah.


Lima News Besar Tumpuan Pasaran Forex Pada Minggu Ini (16-20 April)

Selepas daripada risiko geopolitik dan perang dagang sebelum ini, pasaran akan terus menumpukan kepada perkembangan terkini isu Syria yang kini melibatkan perang dingin Amerika-Rusia. Selain itu, isu perdaganga AS-China juga akan terus menjadi tumpuan.
Selain itu, risiko politik di Amerika Syarikat juga dijangka akan mewarnai sentimen pasaran minggu ini di mana Trump dijangka akan memecat Timbalan Pendakwa Raya Amerika Syarikat, Rod Rosenstein.
Komen-komen daripada beberapa ahli The Fed juga akan diperhatikan. Mereka termasuklah Fed Bostic, Fed Williams, Fed Quarles, Fed Dudley, Fed Brainard dan Fed Mester.
Berikut adalan 5 news dan events penting pada minggu ini:
#1 Amerika-Russia dalam Isu Russia
Amerika Syarikat, Britan dan Perancis telah melancarkan serangan peluru berpandu ke Syria selepas sahaja pasaran ditutup pada Sabtu. Serangan ini dilancarkan sebagai respon kepada penggunaan senjata kimia oleh Bashar Assad. Presiden Trump memuji tenteranya bersama UK dan Perancis kerana berjaya dalam misi tersebut.
Apa yang perlu kita perhatikan? Pasaran akan menunggu sama ada Russia akan mengambil sebarang tindakan atau respon terhadap perkara itu.
#2 Laporan pendapatan syarikat besar di Amerika
 Minggu lalu telah berlangsung beberapa pengumuman pendapatan syarikat terkemuka dunia yang berpangkalan di Amerika Syarikat. Minggu ini lebih banyak lagi syarikat yang akan diperhatikan pasaran termasuklah Bank of America, Netflix, Goldman Sach, IBM, Johnson & Johnson, Morgan Stanley, American Express dan lain-lain. Laporan-laporan ini kita akan perhatikan sepanjang minggu.
#3 Ucapan ahli-ahli The Fed
Ramai ahli-ahli The Fed yang akan berucap pada minggu ini yang termasuk Dudley, Williams dan Brainard. Namun, tumpuan akan lebih kepada John Williams yang dicalonkan sebagai pengganti Dudley iaitu Presiden Fed cawangan New York. Presiden Fed New York adalah ahli Fed yang penting kerana sesiapa sahaja yang menjadi Presiden Fed New York adalah pengundi tetap dalam polisi monetari. Beliau akan berucap pada Selasa pukul 9.15 malam.
#4 Data Jualan runcit Amerika Syarikat
Data ini akan dikeluarkan pada Isnin pukul 8.30 malam. Kenapa data ini penting? Perbelanjaan pengguna adalah bahagian penting dalam ekonomi AS khususnya Amerika sebagai negara yang banyak bergantung kepada sektor perkhidmatan. Data perbelanjaan sejak akhir-akhir ini dilihat sukar membuat kenaikan, oleh itu data kali ini akan menjadi tumpuan.
#5 Data pekerjaan dan inflasi UK
UK terlebih dahulu akan mengeluarkan data pekerjaan pada Selasa pukul 4.30 petang. Data paling penting yang akan dilihat adalah kadar perubahan gaji pekerja. Jika terdapat perbezaan besar kepada mana-mana data pekerjaan, kita bakal melihat kesan signifikan kepada matawang GBP.
Data inflasi UK pula akan dikeluarkan pada Rabu pukul 4.30 petang. Pasaran menjangka kenaikan 2.7% sama seperti bacaan sebelum ini.


‘Keadaan Yang Mencemaskan’ – Sentimen Perniagaan Kecil A.S Bulan Jun Terkesan!

Keyakinan perniagaan kecil AS dilaporkan jatuh ke paras paling rendah dalam hampir 9-1/2 tahun pada bulan Jun di tengah-tengah kebimbangan terhadap inflasi namun permintaan dalam sektor buruh kekal kukuh apabila perniagaan terus mengembangkan operasi mereka berdasarkan salah satu tinjaun yang dikeluarkan pada hari Selasa.
Persekutuan Perniagaan Bebas Kebangsaan (NFIB) melaporkan Indeks Optimis Perniagaan Kecil jatuh 3.6 mata pada bulan lepas kepada 89.5, paras terendah sejak Januari 2013. Tiga puluh empat peratus pemilik berkata bahawa inflasi adalah masalah tunggal terbesar mereka dalam menjalankan perniagaan mereka.
Harga pengguna melonjak, didorong oleh rantaian bekalan global yang terjejas teruk dan rangsangan fiskal besar-besaran daripada kerajaan pada awal pandemik Covid 19. Kemudian IHP tahunan A.S pula meningkat pada kadar yang tertinggi sejak awal 1980 an. Situasi bertambah buruk apabila tercetusnya perang berlarutan Rusia terhadap Ukraine, yang telah menyebabkan lonjakan harga makanan dan bahan api di seluruh dunia.
 Inflasi yang melambung tinggi telah menekan The Fed untuk mengguna pakai dasar monetari yang agresif sehingga ia dapat meletakkan ekonomi pada kemelesetan. Bank pusat A.S. telah menaikkan kadar dasarnya sebanyak 150 mata asas sejak Mac. Ia dijangka menaikkan kadar faedah semalaman sebanyak 75 mata asas lagi bulan ini.
Waima begitu, kos pinjaman yang lebih tinggi dan kebimbangan terhadap kemelesetan tidak memperlahankan permintaan untuk buruh. Tinjauan NFIB menunjukkan 50% pemilik melaporkan pembukaan pekerjaan yang tidak dapat mereka isi pada bulan Jun, turun satu mata daripada bacaan Mei. Kekosongan itu merangkumi buruh mahir dan tidak mahir.
Permintaan yang kukuh untuk buruh, yang digariskan oleh pertumbuhan pekerjaan yang lebih kukuh daripada jangkaan pada bulan Jun, menimbulkan harapan bahawa sebarang kemelesetan ekonomi akan bersifat sementara dan sederhana.


Harapan Terhadap Rundingan Dagang AS-China Kembali Melonjakkan Harga Minyak Mentah

Harga minyak mentah kembali melonjak pada Rabu menyambung kenaikan yang diperolehi dari sesi sebelum ini berikutan harapan terhadap rundingan terbaru antara Amerika Syarikat dan China pada minggu hadapan di persidangan G20 di Osaka, Jepun.
Laporan berkenaan rundingan yang akan diteruskan tersebut turut melegakan sedikit ketegangan di Timur Tengah selepas insiden serangan kapal tangki minyak pada minggu lalu.
Dalam kenyataan pada akaun twitter, Presiden Donald Trump menyatakan persiapan beliau untuk pertemuan bersama Presiden China, Xi Jinping pada persidangan di Jepun nanti.
Rundingan perlu diteruskan untuk Amerika Syarikat dan China selepas rundingan sebelum ini dilihat mencapai kegagalan selepas Washington menuduh China berundur dari memberikan komitmen terhadap perjanjian yang telah dipersetujui sebelumnya.
Interaksi di antara kedua pihak sejak itu semakin renggang dan Trump mengancam berulang kali untuk mengenakan tambahan tarif ke atas produk barangan China di mana mahu dielakkan oleh syarikat perniagaan oleh kedua-dua negara.
 Permintaan global terhadap minyak mentah kembali melonjak selepas jangkaan rundingan dagang menunjukkan tanda-tanda yang positif selepas kenyataan yang ditulis oleh Trump pada akaun Twitter beliau.
Namun ketegangan di Timur Tengah selepas serangan kapal tangki minyak minggu lalu masih lagi merisaukan di mana Trump turut menyatakan bahawa beliau bersedia untuk mengambil tindakan ketenteraan untuk menghalang Iran memiliki bom nuklear.
Konflik antara Amerika Syarikat dan Iran sebelum ini dihangatkan lagi dengan isu serangan kapal tangki minyak di mana Washington telah menyalahkan Tehran. Iran walau bagaimanapun menafikan pembabitan mereka dalam isu serangan tersebut.
Selain itu, pasaran turut menantikan mesyuarat antara Pertubuhan Negara-Negara Pengeksport Petroleum (OPEC) bersama negara pengeluar yang berasingan termasuk Rusia dikenali sebagai kumpulan OPEC+ untuk keputusan kawalan pengurangan bekalan minyak mentah yang berakhir pada penghujung bulan ini.
OPEC dan OPEC+ mengatakan perjumpaan akan diadakan pada 10-12 Julai di Vienna dan tarikh akan dicadangkan oleh Iran, mengikut sumber OPEC pada Selasa.


Adakah Kenyataan Lelaki Ini Merupakan Signal Penting Bagi Kenaikan Rate Hujung Tahun Ini?

Langkah tunggu dan lihat oleh segelintir pelabur mengenai jangkaan kenaikan kadar AS pada bulan akan datang telah menolak US Dollar ke paras terendah.
US Dollar Index yang melawan 6 matawang utama kali terakhir dinilai pada 97.711.
Berbanding yen, US Dollar turut menunjukkan kelemahan sehingga didagang sekitar 103.89.
Buat masa ini, fokus utama tetap diberikan kepada jangkaan kenaikan kadar bagi bulan Disember.
 Presiden Fed Boston, Eric Rosengren turut memberitahu Reuters bahawa tahap pekerjaan dan inflasi semasa menunjukkan tahap yang yang paling sesuai untuk peningkatan kadar.
Sementara itu, ucapan Yellen sebelum ini yang menyaatakan bahawa sasaran inflasi boleh melebihi 2% telah menolak bon ke paras tertinggi dalam tempoh 4 bulan.
Di Jepun, Bank of Japan akan bertemu pada akhir bulan untuk perkembangan mengenai langkah rangsangan dan pengaruhnya terhadap ekonomi terkini.
Berdasarkan tinjauan dari Reuters, syarikat-syarikat di Jepun kurang percaya bahawa dasar semasa akan mampu membawa Jepun menuju sasaran inflasi.
Saksikan Event-Event Penting Sepanjang Minggu Ini di sini!


Pasaran Sesi Eropah Terus Berdarah, Ini Tumpuan Pelabur Menuju Hujung Minggu!

Menjejaki pergerakan pasaran mata wang menjelang dagangan akhir minggu, dolar greenback kekal didagangkan di paras tertinggi satu bulan walaupun telah berhenti daripada membuat kenaikan.
Berbanding kebanyakan mata wang utama lain, indeks dolar yang mengukur kekuatan dolar greenback mengukuh sekitar harga 107.65 pada sesi Eropah.
Beberapa komen daripada pembuat dasar Federal Reserve (Fed) terus mendorong US dolar untuk mengatasi pesaingnya di mana Mary Dalu memberitahu kenaikan 50 atau 75 mata asas adalah wajar dilaksanakan pada September.
Sementara James Bullard pula menyatakan beliau cenderung untuk menyokong kenaikan kadar sebanyak 75 mata asas pada mesyuarat seterusnya.
 Pengukuhan raja mata wang itu terus mendorong dagangan mata wang utama lebih rendah, menyaksikan euro tergelincir menghampiri paras pariti harga (€1=$1) , dan juga terendah sejak pertengahan Julai.
Dalam pada itu, mata wang pound terus memperpanjangkan penyusutan walaupun data yang diterbitkan menunjukkan jualan runcit UK melonjak 0.3% pada bulan Julai setelah mencatat penurunan pada Jun.
Mata wang komoditi, dolar Aussie dan New Zealand juga lebih parah, memperlihatkan masing-masing diniagakan di paras terendah satu bulan berbanding greenback.
Dolar Kanada turut merosot lebih jauh ketika tumpuan pasaran kini beralih kepada penerbitan data jualan runcit Kanada pada sesi New York.


Pasaran Saham Dunia Catat Pemulihan Walaupun Masih Dibelenggu Risiko Virus COVID-19

Pasaran saham serata dunia mula menunjukkan kenaikan semula pada Isnin setelah kejatuhan besar-besaran minggu lalu, ekoran spekulasi bank-bank pusat utama bakal menerapkan dasar polisi lebih longgar untuk menyokong ekonomi yang terjejas akibat penularan wabak Coronavirus.
Indeks Dow Jones telah mencatatkan lonjakan harian terbesar semalam sejak 2009, manakala S&P 500 dan Nasdaq mencatatkan kenaikan harian terbesar sejak Disember 2018.
Harga emas telah mencatatkan kenaikan sekitar 0.6% berikutan jangkaan untuk Federal Reserve (Fed) bakal menurunkan kadar faedah pada mesyuarat Mac dan April yang menggambarkan risiko penularan COVID-19 semakin buruk.
Sementara itu, harga minyak mentah menunjukkan kenaikan dengan jangkaan untuk OPEC+ akan bersetuju untuk tindakan pengurangan pengeluaran minyak mentah dalam pertemuan penting pada minggu ini.
Namun begitu, pelabur kekal berwaspada mengikuti perkembangan penularan wabak virus pembunuh ini yang semakin hari mencatatkan peningkatan angka kematian dan jangkitan.
 Amaran yang dikeluarkan oleh Amerika Syarikat terhadap rakyatnya semakin membimbangkan pasaran. Terkini dilaporkan 6 kes kematian akibat Coronavirus sementara lebih 100 kes jangkitan di seluruh Amerika.
Korea Selatan juga telah mempamerkan peningkatan drastik pada angka jangkitan virus. Menurut data yang dikeluarkan oleh Pusat Pencegahan dan Kawalan Penyakit Korea (KCDC), jumlah kes Coronavirus di negara itu telah meningkat kepada 4,813 dengan lebih 600 kes jangkitan disahkan. Jumlah kematian direkodkan 34 orang.
Di Itali, angka kematian meningkat kepada 52 orang sementara jumlah kes jangkitan disahkan 2,036 orang. Sementara kes jangkitan disahkan di Norway meningkat kepada 25 dari 16 orang.
Setakat semalam, China melaporkan jumlah kematian telah mencecah 2,943 angka korban sementara jumlah kes jangkitan adalah 80,151 kes.
Rantaian ekonomi global yang terjejas mula melihatkan bank-bank pusat utama dunia bakal menurunkan kadar faedah semasa untuk pelonggaran polisi bagi menangani impak negatif penularan wabak Coronavirus.


Analisis GOLD – Emas Mulakan Tahun 2022 Dengan Kerugian $30!

Beri kejutan awal buat para pelabur emas apabila harga logam kuning berharga itu membuat terjunan drastik pada dagangan Isnin semalam bagi memulakan pembukaan dagangan 2022.
Hal ini adalah berikutan US dolar yang telah mulakan langkah pengukuhannya dengan dicetuskan oleh lonjakan hasil perbendaharaan 10 tahun Amerika Syarikat (AS) melepasi paras 1.60%.
Pelabur menjangkakan US dolar bakal kembali ke landasan pengukuhannya dengan langkah pengetatan dasar monetari oleh Federal Reserve (Fed) untuk mempercepatkan pengurangan pembelian bon (tapering) dan juga jangkaan untuk kenaikan kadar lebih cepat.
Dengan pengukuhan US dolar telah memberi tekanan terhadap harga emas yang telah berjaya mencapai paras tertinggi 5 minggu pada penutup 2021 Jumaat lalu.
Pada carta harga XAU/USD yang mengukur nilai emas berbanding US dolar, harga dilihat telah menjunam dari ketinggian 1830.00 sehingga ke paras tumpuan 1800.00.
Harga telah bergerak susut di bawah paras halangan Moving Average 50 (MA50) pada rangka masa 1 jam semula memberi petunjuk untuk trend bearish mungkin bakal bermula.
 Paras 1800.00 menjadi zon penting yang akan memberi isyarat arah pergerakan harga seterusnya, namun penganalisis cenderung melihat harga emas bakal meneruskan penyusutan lebih rendah.
Zon RBS (resistance become support) 1790.00 akan menjadi paras tumpuan bagi penurunan seterusnya sebelum menyambung trend bearish ke zon support 1760.00.
Sementara, untuk jangkaan pergerakan kenaikan harga emas pula, sekiranya paras 1800.00 berjaya melonjakkan semula harga sebagai paras support, ketinggian 1830.00 sebagai paras rintangan akan sekali lagi diuji untuk ditembusi.
Kenaikan lebih tinggi yang diteruskan akan mencatatkan paras tertinggi terbaru 6 minggu dengan jangkaan menuju zon 1850.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ulasan Minit Mesyuarat FOMC Pagi Tadi, Ketidaktentuan Menyelubungi Pasaran

Minit mesyuarat FOMC (Federal Reserve Open Market Committee) baru sahaja dikeluarkan pagi tadi dan mesej utama dalam mesyuarat itu adalah ‘peningkatan ketidaktentuan dalam ramalan ekonomi dan jangkaan kepada perubahan polisi fiskal’.
Hampir semua ahli FOMC melihat risiko peningkatan kepada ramalan pertumbuhan dengan jangkaan polisi fiskal pengembangan (expansionary) di bawah pentadbiran Trump. Ahli-ahli memberi pendapat masing-masing tentang ketidaktentuan tentang masa, jumlah, agihan polisi fiskal dan polisi ekonomi yang lain.
Terdapat juga upside risk kepada aktiviti ekonomi US yang berpunca dari kerancakan ekonomi negara lain dan juga peningkatan pelaburan. ‘Upside risk’ dalam hal ini adalah, ketidaktentuan bagi peningkatan ekonomi di US. Selain itu, FOMC juga menegaskan risiko kepada ekonomi, jika US dolar menguat secara berterusan.
Majoriti ahli juga melihat peluang kenaikan kadar lebih pantas, yang disebabkan peningkatan inflasi. Selain itu, pasaran buruh yang semakin meningkat juga akan memperbaiki bahagian ekonomi yang masih bermasalah.
 Sesetengah ahli FOMC berpendapat ‘upside risk‘ kepada pertumbuhan ekonomi dan peningkatan pendapatan telah meningkatkan ‘upside risk‘ kepada ramalan inflasi mereka.
Kesemua ahli juga bersetuju untuk terus memerhatikan dan meneliti petunjuk inflasi di US dan peningkatan dalam ekonomi global.
Secara keseluruhan, minit mesyuarat kali ini banyak membicarakan tentang ketidaktentuan dalam ekonomi US dengan potensi polisi fiskal di bawah Trump. Hal ini dilihat wajar kerana pasaran masih menunggu kemasukan Trump ke White House pada 20 Januari ini.
Dengan semua ketidaktentuan ini, US dolar dilihat akan membuat pembetulan harga (correction) dalam jangka pendek, sementara pasaran menunggu maklumat yang lebih jelas dari pentadbiran baru US. Kesimpulannya, dengan ketidaktentuan yang begitu tinggi ini, sentimen sebelum ini yang menyokong US dolar dilihat telah berubah kepada sebaliknya.


Ini Kesan Terjadi Pada AUD/USD Selepas Mesyuarat RBA!

Menuju ke penghujung sesi Asia hari ini (Selasa), tumpuan terarah kepada mesyuarat bank pusat Australia ketika pasaran sebelum ini menjangkakan dasar monetari semakin menuju ke arah yang lebih longgar.
Menepati ramalan, Reserve Bank of Australia (RBA) telah mengekalkan kadar faedah tidak berubah di paras 3.60%, bermaksud tiada kenaikan atau penurunan kadar berlaku pada mesyuarat kali ini.
Namun bank pusat masih menjangkakan beberapa pengetatan lanjutan mungkin diperlukan dengan objektif untuk menurunkan inflasi ke paras sasaran.
Selepas reaksi keputusan mesyuarat tersebut, dapat diperhatikan mata wang dolar Australia mula menyusut sedikit untuk didagangkan lebih suram hari ini berbanding semalam.
Pada Isnin semalam, dapat diperhatikan pergerakan harga pada carta pasangan mata wang AUD/USD melonjak tinggi dengan kenaikan harian sekitar 130 pips telah dicatatkan.
Ini disebabkan faktor penyusutan semula US dolar di awal minggu didorong juga oleh terbitan data tinjauan sektor pembuatan di Amerika Syarikat (AS) yang merosot bagi bulan Mac.
Harga berjaya melonjak dari sekitar 0.66600 hingga mencapai ketinggian terbaru pada 0.67900 sebelum corak penurunan harga mula dipaparkan kembali hari ini.
 Namun, kesan penyusutan harga adalah lebih perlahan berbanding lonjakan semalam dan kenaikan harga juga telah melepasi paras Moving Average 50 (MA50) pada rangka masa 1 jam di carta AUD/USD memberi isyarat untuk pergerakan bullish.
Sekiranya lonjakan berjaya diteruskan semula, harga dilihat bakal menuju ke zon sekitar 0.68300 sebelum melanjutkan kenaikan ke ketinggian 0.69000.
Mencapai ketinggian tersebut, paras tertinggi terbaru 6 minggu akan dicatatkan.
Sebaliknya, jika harga melanjutkan lagi penurunan lebih rendah bersambung ke sesi-sesi berikutnya, paras 0.67000 adalah yang terhampir dijangka akan menjadi tumpuan.
Seterusnya zon lonjakan harga bermula semalam sekitar 0.66600 akan diuji semula dan berkemungkinan harga boleh susut lebih rendah lagi.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Terajui Lonjakan 200 Pips Menjelang Mesyuarat ECB

Pasaran tampaknya menerima kejutan apabila matawang USD kembali didagangkan lemah pada awal dagangan bulan Februari dan sekaligus merencatkan sedikit takhtanya sebagai raja matawang utama.
Kelemahan itu berkemungkinan ekoran aktiviti pengambilan untung (profit taking) pada penutup dagangan Januari serta data ADP NFP Amerika Syarikat (AS) yang suram pada sesi New York semalam.
Namun hal berkenaan sama sekali tidak menggentarkan kebanyakan pelabur setelah Federal Reserve (Fed) kekal menetapkan dasarnya untuk melaksanakan tapering dan kenaikan kadar faedah lebih segera.
Melihat kepada pergerakan harga pada carta pasangan matawang EUR/USD, harga nampaknya terus melonjak sekitar 200 pips dari paras terendah 2 tahun terbaharu pada 1.11200 yang disentuhnya minggu lepas.
Lonjakan itu dilihat terhasil setelah harga terus menembusi Moving Average 50 (MA50) pada dagangan awal minggu ini sebelum terus mendaki dan memberi gambaran awal untuk isyarat perubahan trend.
Bagaimanapun lonjakan harga tampaknya tersangkut di zon SBR (support become resistance) 1.13000 iaitu zon yang sering kali menjadi tumpuan utama untuk menentukan hala tuju sebenar.
 Seperkara lagi, zon rintangan sekitar 1.14000 kemungkinan menjadi tumpuan ekoran terdapat jangkaan bahawa European Central Bank (ECB) bakal menepis kenyataan dovishnya pada mesyuarat polisi yang berlangsung malam ini.
Perkara sebegitu sudah semestinya bakal merancakkan pergerakan harga yang mana ia mungkin akan mampu untuk kekal mendaki ke puncak ketinggian dalam tempoh 12 bulan yang dicapai pada 1.15000.
Manakala sebaliknya jikalau trend penurunan kembali dipersembahkan, maka zon sokongan 1.12000 barangkali akan menjadi sasaran terdekat yang akan dijejaki terlebih dahulu sebelum terus menyusut.
Penurunan lebih rendah dijangka bakal cenderung untuk sekali lagi menuju ke paras terendah 2 tahun sekitar 1.11200 menjelang ke laporan penerbitan data NFP AS yang akan dikeluarkan pada Jumaat ini.
Lihat gambar carta harga pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pengukuhan USD Sukar Dihalang, AUD/USD Semakin Surut Ke Dasar

Semakin menghampiri terbitan laporan data pekerjaan NFP Amerika Syarikat (AS) pada sesi New York malam ini, pergerakan harga dalam pasaran kian bergelora dengan pelabur dikejutkan dengan pengukuhan mata wang US dolar.
Seperti yang dikongsikan pada analisis semalam, harga pada carta pasangan mata wang AUD/USD telah meneruskan penurunan ke paras tumpuan pada 0.76500 pada sesi New York semalam.
Selepas penurunan harian sekitar 100 pips itu, harga kemudiannya bergerak perlahan dan mendatar di atas paras tersebut sehingga dagangan bersambung pada hari ini.
Jika diteliti, paras tersebut berada pada zon RBS (resistance become support) dan telah menyokong dagangan pada bulan Mei daripada kejatuhan harga lebih rendah.
Namun kini pelabur berwaspada dan menilai reaksi harga pada zon tersebut sebelum mendapatkan isyarat lebih jelas bagi arah pergerakan harga selanjutnya.
Dengan corak penurunan yang dipaparkan pada minggu ini, jangkaan lebih cenderung untuk melihat harga meneruskan penurunan lebih rendah seterusnya menuju zon tumpuan sekitar 0.75700-0.75300.
 Zon tersebut merupakan zon support harga pada dagangan Mac lalu sebelum pelabur menyaksikan harga kembali membuat kenaikan lebih 300 pips sehingga Mei.
Namun, kenaikan harga juga boleh berlaku dengan reaksi pasaran terhadap laporan NFP sebentar lagi.
Jika harga membuat kenaikan, paras halangan Moving Average 50 (MA50) pada rangka masa 1 jam yang dilepasi harga akan kembali memberi isyarat untuk harga meneruskan trend bullish.
Zon rintangan pada 0.78300 akan menjadi tumpuan untuk diuji sebelum harga mencatatkan paras tertinggi terbaru 3 minggu.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Terkini Pasaran : Ini yang Berlaku Selepas Tariff Amerika Syarikat Berkuatkuasa

Matawang berkadar faedah tinggi AUD dan NZD dilihat menguat pada sesi dagangan hari Jumaat yang mana meneruskan kenaikan sejak sesi Khamis. US dollar pula tidak banyak berubah dengan pasaran kini sedang berhati-hati apabila tariff import terhadap produk China telah berkuatkuasa pada pukul 12 tengah hari tadi waktu Malaysia.
Konflik perang perdagangan antara AS-China bermula apabila Amerika terlebih dahulu mengenakan tariff terhadap $34 billion produk China tengah hari tadi. Fokus ketika ini terarah kepada bentuk respon yang berkemungkinan diambil oleh China.
Indeks US dollar yang mengukur kekuatan matawang greenback berbanding beberapa matawang lain semakin kekal lemah pada awal sesi Eropah dengan merekodkan kejatuhan 0.17% setakat pada pukul 2.43 petang.
 Major pair seperti EUR/USD setakat ini membuat kenaikan 0.15% dengan GBP/USD naik 0.08%. USD/JPY setakat ini pula tidak berubah, USD/CAD susut 0.05% dengan USD/CHF jatuh 0.10%. Pair AUD/USD dan NZD/USD masing-masing merekodkan kenaikan 0.30% dan 0.44% setakat ini.
Matawang paling kuat setakat ini adalah NZD dan matawang paling lemah adalah JPY. Dengan menggabungkan matawang paling kuat dan lemah, pair NZD/JPY membuat kenaikan sehingga 0.43% setakat ini.
“Tariff itu telah berkuatkuasa. Tetapi untuk melihat kesannya akan mengambil masa enam hingga 12 bulan, di mana pergerakan matawang kurang terkesan kerana pasaran sedang fokus kepada data pekerjaan NFP,” demikian kata Bart Wakabayashi penganalisis di State Street Bank Tokyo.
“Pemain pasaran akan mengalihkan tumpuan mereka daripada isu perdagangan kepada data pekerjaan NFP, dan jika bacaan kukuh direkodkan US dollar akan membuat kenaikan,” Yukio Ishizuki strategist matawang di Daiwa Securities Tokyo.


Ekonomi UK Bagai Hidup Segan, Mati Tak Mahu

Ekonomi Britain kembali berkembang pada bulan Julai walaupun pertumbuhan yang dicatatkan lebih perlahan daripada jangkaan disebabkan kemerosotan dalam pengeluaran perindustrian dan pembinaan.
Pejabat Perangkaan Kebangsaan (ONS) melaporkan pertumbuhan keluaran dalam negara kasar (KDNK) UK sebanyak 0.2% pada Julai setelah mencatatkan penguncupan 0.6% pada bulan Jun.
Dalam tempoh tiga bulan hingga Julai, KDNK direkodkan mendatar berbanding tempoh sama sebelumnya, menandakan ekonomi terbantut.
 Penyumbang utama kepada pengembangan ini adalah perkhidmatan yang menyaksikan peningkatan dalam teknologi maklumat dan komunikasi sebanyak 1.5%.
Bagaimanapun, pengeluaran merekodkan kejatuhan pada Julai, dengan bekalan elektrik, gas, wap dan penyaman udara merosot 3.4%. Pembinaan juga susut 0.8%, manakala output dalam perkhidmatan yang dihadapi pengguna meningkat sebanyak 0.6%.
Kemerosotan ini mungkin disebabkan oleh isi rumah yang mengurangkan penggunaan di tengah-tengah bil tenaga yang semakin melambung tinggi.
Secara keseluruhan, ekonomi Britain kini berada 1.1% di atas paras pra-coronavirus pada Februari 2020.


Data NFP Hampir Sejajar Dengan Jangkaan, Adakah Ini Petanda Pasaran Buruh Makin Lemah?

Data NFP dilaporkan kukuh hampir sejajar dengan jangkaan pada bulan Mac apabila pasaran buruh menunjukkan tanda-tanda yang semakin perlahan.
Jabatan Buruh melaporkan hari Jumaat bahawa bacaan NFP meningkat sebanyak 236,000 untuk bulan itu, berbanding anggaran Dow Jones untuk 238,000 dan di bawah 326,000 yang disemak naik pada bulan Februari.
Kadar pengangguran juga dilaporkan lebih rendah kepada 3.5%, berbanding jangkaan bahawa ia akan kekal pada 3.6%, dengan penurunan itu berlaku apabila penyertaan tenaga buruh meningkat ke tahap tertinggi sejak sebelum pandemik Covid-19.
Walaupun ia hampir dengan jangkaan pakar ekonomi, jumlah itu merupakan pertambahan pekerjaan bulanan terendah sejak Disember 2020 dan berlaku di tengah-tengah usaha Rizab Persekutuan untuk memperlahankan permintaan buruh untuk meredakan inflasi.
 Seiring dengan peningkatan gaji, peningkatan 0.3% dalam purata pendapatan setiap jam, menolak kenaikan 12 bulan kepada 4.2%, tahap terendah sejak Jun 2021. Purata minggu bekerja mengecil lebih rendah kepada 34.4 jam.
Sektor persiaran dan hospitaliti menerajui sektor dengan pertumbuhan sebanyak 72,000 pekerjaan, di bawah kadar 95,000 dalam tempoh enam bulan lalu. Kerajaan (47,000), perkhidmatan profesional dan perniagaan (39,000) dan penjagaan kesihatan (34,000) juga mencatatkan peningkatan yang kukuh.
Dalam laporan berasingan minggu ini, syarikat melaporkan bahawa pemberhentian melonjak pada bulan Mac, meningkat hampir 400% daripada tahun lalu, manakala tuntutan pengangguran meningkat dan pertumbuhan gaji swasta juga kelihatan perlahan.
Ini semua membawa indikasi bahawa langkah yang diterapkan the Fed mula menunjukkan hasil. Bank pusat telah meningkatkan kadar pinjaman penanda arasnya sebanyak 4.75 mata peratusan, kitaran pengetatan terpantas sejak awal 1980-an dan usaha untuk menurunkan inflasi yang semakin meningkat.


Jangan Terlalu Teruja Dengan Kenaikan Minyak Mentah Sesi Ini!

Harga minyak mentah kekal pada Khamis setelah disokong oleh isu sekatan minyak di Libya disamping penurunan stok minyak petrol di Amerika Syarikat, walaupun isu lebihan minyak mentah masih memberi tekanan kepada pasaran.
Harga brent mentah, yang merupakan penanda aras antarabangsa bagi minyak, diniaga pada $52.42 setong.
Dalam sesi Asia, WTI mentah meningkat sebanyak 5 sen kepada $49.57 setong.
ANZ Bank berkata pada Khamis bahawa harga telah disokong oleh pengeluaran minyak mentah di Libya yang jatuh kepada kira-kira 500,000 tong sehari disebabkan penutupan saluran daripada tempat simpanan minyak terbesar.
Namun begitu, pasaran masih dibebani dengan jumlah peningkatan bekalan minyak mentah di AS. Justeru, pasaran tidak perlu terlalu “teruja” dengan sekatan bekalan minyak mentah global.
 Stok minyak mentah Amerika Syarikat dilaporkan meningkat sebanyak 876,000 tong pada minggu berakhir 24 Mac, berbanding dengan jangkaan peningkatan sebanyak 1.4 juta tong. Menurut Pentadbiran Maklumat Tenaga (EIA), jumlah inventori berada pada rekod hampir 534 juta tong.
Tambahan lagi, stok petrol pula menunjukkan peningkatan sebanyak 3.7 juta berbanding jangkaan penurunan sebanyak 1.9 juta tong.
OPEC telah mengambil inisiatif dalam mengetuai usaha bagi mengurangkan bekalan minyak mentah bagi separuh pertama tahun ini. Sejak tahun lepas, OPEC telah bersetuju untuk mengurangkan hampir 1.8 juta tong minyak mentah dengan pengeluar-pengeluar utama lain, termasuk Russia.
Menurut kaji selidik yang dijalankan oleh Reuters, kadar pematuhan perjanjian tersebut berada pada tahap 95 peratus, meningkat daripada 94 peratus pada bulan Februari.
Namun begitu, kadar pematuhan oleh non-OPEC masih berada pada tahap yang rendah dan dipersoalkan oleh anggota yang menyertai perjanjian tersebut. Russia sebagai contoh, hanya memotong sejumlah 300,000 tong sehari, memetik laporan penyelidikan yang telah dikeluarkan oleh Eurasia Group.
Pengukuhan Semula Matawang Greenback Pastinya Memberi Kelegaan Kepada Trader Matawang Ini


GBP Jatuh Menjunam Berbanding Matawang Utama Yang Lain

Matawang GBP menyusut berbanding matawang-matawang utama yang lain terutamanya berbanding Euro. Terdapat kebimbangan terhadap prestasi ekonomi Britain yang sedang dalam proses meninggalkan Kesatuan Eropah (European Union, EU) dengan data-data terbaru yang kurang memberangsangkan.
Selepas jatuh menjunam minggu lalu, GBP pada Selasa mengalami kejatuhan sekali lagi yang dapat dilihat berbanding matawang USD, Euro, Yen, CHF, AUD, dan NZD.
Bank of England (BoE) minggu lalu menaikkan kadar faedahnya yang pertama sejak sedekad lalu. Kenyataan polisi dan sidang media Carney keseluruhannya menunjukkan nada yang ‘dovish’ sekaligus menyebabkan Sterling tertekan dengan GBP/USD jatuh 230 pip pada Khamis lepas.
 BoE minggu lalu menjangka dua lagi kenaikan kadar faedah dalam tempoh tiga tahun akan datang. Walaubagaimanapun, ia akan bergantung kepada rundingan Brexit dengan Kesatuan Eropah.
Selepas tumpuan terarah kepada BoE minggu lalu, kini pemain pasaran sedang memerhati kemajuan dalam rundingan Brexit. Pelabur sebenarnya akan lebih memberi reaksi terhadap hubungan perdagangan di masa akan datang khususnya selepas UK keluar daripada EU.
Selain rundingan tersebut, pelabur juga akan meneliti data-data semasa. Tinjauan yang dibuat oleh British Retail Consortium menunjukkan perbelanjaan jatuh bulan lalu ke paras terendah sejak 2008. Ini diikuti pula oleh data jualan automobil pada Isnin yang merosot 12.2% pada Oktober yang menunjukkan permintaan semakin berkurangan.
Kerajaan UK berkata pada Selasa bahawa mereka semakin hampir untuk menghantar cadangan kepada parlimen agar Britain dapat meneruskan polisi dagangan yang lebih bebas dan juga mengubah perjanjian perdagangan semasa dengan EU.


Euro & Sterling Tiba-TIba Mengganas, Apa Dah Berlaku?

Matawang Euro dan sterling mengukuh ada hari Isnin berbanding mata wang safe have berikutan disokong oleh sentimen risiko global yang bertambah baik dalam sesi dagangan yang tidak bergerlora berikutan cuti di Amerika Syarikat.
Saham Eropah dan indeks saham FTSE Britain meningkat pada hari Isnin, dibantu oleh keuntungan dalam syarikat minyak dan gas. Pasaran A.S. ditutup semena Hari Kemerdekaan.
Matawang Sterling dan Euro mengukuh berbading US dolar, yen Jepun dan franc Switzerland. Matawang Euro mengukuh 0.2% kepada paras dagangan 1.0448 berbanding US dolar, manakala matawang Sterling mengukuh sebanyak 0.44% kepada paras dagangan 1.2148 berbanding US dolar. Indeks US dolar yang mengukur US dolar berbanding enam matawang utama didagangkan susut 0.2% kepada paras dagangan 104.700.
Menurut Shaun Osborne, ketua strategi FX di Scotiabank berpendapat perdagangan adalah tenang dalam permulaan dagangan minggu ini yang menunjukkan dolar AS melemah berbanding kebanyakan mata wang utama”.
 Laporan bahawa Rumah Putih akan mengumumkan pelonggaran beberapa tarif China akhir minggu ini dalam rangka usaha untuk meredakan inflasi yang tinggi membantu menyuntik keyakinan kembali ke dalam pasaran, tambah Osborne.
Namun begitu, di tengah-tengah kebimbangan kemelesetan global, euro kekal menghampiri paras terendah lima tahun berbanding US dolar. Peperangan di Ukraine dan kejatuhan ekonominya, khususnya inflasi makanan dan tenaga yang melambung tinggi, telah menjadi hambatan besar kepada Euro , yang telah melemah 8% berbanding US dolar pada tahun ini. Perbezaan antara Bank Pusat Eropah dan tindak balas Rizab Persekutuan AS terhadap inflasi yang lebih tinggi juga telah menjejaskan euro.
Data pada hari Jumaat menunjukkan inflasi zon euro melonjak kepada bacaan yang tinggi, menambah tekanan ke atas ECB untuk menaikkan kadar faedah bulan ini buat kali pertama dalam satu dekad. Jeremy Stretch, ketua strategi FX G10 di CIBC berkata, beliau menjangkakan masalah euro akan berterusan kerana ECB bersedia untuk menaikkan kadar pada 21 Julai dengan jangkaan kenaikan 25 mata asas”.
Pasaran turut memberi tumpuan pada penerbitan minit daripada mesyuarat Fed bulan lepas pada hari Rabu dan data pekerjaan AS pada hari Jumaat.


Pendapat Terkini Ahli ECB Selepas Mesyuarat Bank Pusat Eropah Pada Khamis

Bank pusat Eropah sepatutnya menunjukkan isyarat yang jelas tentang bilakah program pembelian bon ini aiak berakhir, kata Jens Weidmann pada Jumaat. Komen ini dibuat sehari selepas penetapan polisi monetari ECB iaitu pada Khamis.
Pertumbuhan semakin baik dan banyak rangsangan yang telah diberikan oleh ECB (European Central Bank). Oleh itu, pembelian aset yang sedang dijalankan oleh bank pusat menjadi semakin kurang relevan, kata Weidmann.
Walaupun ECB memutuskan untuk mengurangkan jumlah pembelian bon pada Khamis, namun pembelian dilanjutkan lagi sehingga sembilan bulan bermula Januari 2018.
 “Bagi saya, tempoh penamatan pembelian bon adalah wajar, khususnya saya sendiri telah banyak mengkritik pembelian bon kerajaan,” kata beliau.
Bagi seorang lagi ahli ECB iaitu, Villeroy, beliau yakin dengan inflasi akan naik ke paras sasaran dan sebab itu keputusan dibuat untuk mengurangkan jumlah pembelian bon.
“Ia adalah langkah penting sebelum mengakhiri program pembelian.”


Data Jualan Runcit AS Luar Jangkaan, Namun Ini Yang Terjadi Pada Reaksi Pasaran!

Jualan runcit A.S. melantun semula secara mendadak pada Januari di tengah-tengah lonjakan dalam pembelian kenderaan bermotor dan barangan lain.Namun harga yang lebih tinggi boleh membantutkan pertumbuhan ekonomi suku ini.
Jualan runcit melonjak 3.8% pada bulan lepas sebagaimana yang dilaporkan Jabatan Perdagangan pada hari Rabu. Data untuk bulan Disember telah disemak semula dengan jualan merosot 2.5% dan bukannya 1.9% seperti yang dilaporkan sebelum ini.
Para pakar ekonomi sebaliknya menjangkakan jualan runcit meningkat 2.0%. Jualan kenderaan bermotor biasanya menurun pada bulan Januari selepas musim promosi. Namun permohonan bulan tidak sebesar tahun-tahun sebelumnya dan kurang berlaku kerana kekurangan bekalan.
 Tidak termasuk kereta, petrol, bahan binaan dan perkhidmatan makanan, jualan runcit melonjak 4.8% pada Januari. Data untuk bulan Disember telah disemak lebih rendah yang menunjukkan jualan runcit teras ini jatuh 4.0% dan bukannya 3.1% seperti yang dilaporkan sebelum ini.
Dengan harga yang lebih tinggi menyumbang sebahagian daripada peningkatan dalam jualan, jualan runcit teras pelarasan inflasi mungkin lebih lemah.Jualan runcit teras sebenar adalah perkara yang penting dalam pengukuran pertumbuhan perbelanjaan pengguna. Perbelanjaan pengguna sebenar merosot 1.0% pada bulan Disember.
Anggaran pertumbuhan ekonomi untuk suku pertama kebanyakannya di bawah kadar tahunan 2%. Ekonomi berkembang pada kadar 6.9% pada suku keempat. Pertumbuhan pada 2021 adalah yang paling kukuh sejak 1984.
Indeks US dolar yang mengukur matawang US dolar berbanding enam matawang utama didagangkan susut 0.18% dengan didagangkan pada paras dagangan 95.825. Pergerakan matawang US dolar  turut dipengaruhi sentimen geopolitik dimana Rusia telah mula menari kembali sebilangan pasukan tentera mereka.


Habislah RBNZ! Lonjakan Inflasi New Zealand ‘Mengerikan’

Pembukaan sesi Asia hari ini dihiasi oleh penerbitan data inflasi New Zealand yang memberangsangkan sehingga mendorong dolar kiwi melonjak lebih tinggi pada awal sesi.
Inflasi tahun telah mencapai tahap tertinggi hampir 10 tahun iaitu 3.3% setelah indeks harga pengguna melonjak 1.3% pada suku kedua. Bacaan ini adalah dua kali ganda daripada yang dicatatkan pada suku pertama iaitu 1.5%.
Angka inflasi yang dikeluarkan oleh Statistik New Zealand ini, juga jauh lebih tinggi daripada yang dijangkakan oleh pasaran dan ini telah mendorong kepada spekulasi untuk kenaikan kadar faedah lebih cepat.
Kiwibank kini menyertai beberapa institusi kewangan lain yang meramalkan kenaikan kadar faedah yang lebih cepat oleh Reserve Bank of New Zealand (RBNZ).
 Susulan daripada penerbitan data inflasi pada pagi ini, Menteri Kewangan Grant Robertson mengatakan inflasi adalah ‘masalah pertumbuhan’, kerana pengembangannya yang tidak dijangka.
Namun begitu, Robertson mengatakan bahawa beliau tidak akan memberitahu bank pusat bagaimana untuk melakukan tugasnya, atau memilih antara mandat pekerjaannya dan mandat inflasi.
Hal ini kerana bank mampu melihat kedua-dua bahagian mandat ini dan mengetahui bagaimana menguruskannya dalam situasi tertentu.
Sementara itu, ANZ Bank menyifatkan kenaikan inflasi sebagai ‘mengerikan’ dan ASB Bank pula menjangkakan inflasi akan menghampiri tahap 4% pada akhir tahun ini, dengan risiko inflasi yang tinggi akan bertahan hingga tahun depan.
Dolar kiwi telah melonjak lebih tinggi pada awal sesi Asia, namun dagangannya terbantut disebabkan US dolar yang kuat menyebabkannya kekal didagangkan di sekitar harga 0.70000.


US Dolar Kekal Kukuh Pada Selasa, Euro Jatuh Sejak Isnin

US Dolar mengukuh ke paras tertinggi satu minggu yang lalu berbanding enam matawang yang lain pada Selasa yang disokong oleh peningkatan hasil-bon US selepas laporan bahawa Presiden Trump cenderung untuk memilih calon yang hawkish sebagai pengerusi baru The Fed.
Hasil-bon 2 tahun-US mencapai paras tertinggi sejak sembilan tahun yang lalu pada Isnin di 1.546%. Setakat ini pergerakan hasil bon tersebut masih lagi bergerak di sekitar paras tersebut.
Taylor adalah seorang yang menyokong kepada pendekatan monetari bagi mengekalkan paras harga dalam ekonomi. Beliau juga dilihat lebih hawkish berbanding Janet Yellen yang dilihat berpotensi mengetatkan polisi lebih pantas. Tindakan ini sudah tentu akan melonjakkan US dolar.
Penganalisis ekonomi di MUFG Lee Hardman berkata pasaran tidak akan terkejut dengan lonjakan US dolar sekitar 3-5% jika Taylor dipilih sebagai pengerusi The Fed.
 “Ada potensi di mana strategi yang lebih kepada pendekatan ‘rules-based‘ dalam penetapan polisi monetari yang dilihat kurang menyokong kepada pasaran kewangan dan meningkatkan kenaikan kadar faedah dengan lebih banyak di masa akan datang,” tambah beliau.
Indeks US dolar yang mengukur kekuatan matawang greenback berbanding enam matawang yang lain naik 0.21% setakat pukul 5.35 petang.
Dengan pengukuhan US dolar, matawang euro melemah dua hari berturut-turut pada Isnin dan Selasa. EUR/USD setakat ini susut 0.25% ke paras 1.1761.
“Bank pusat Eropah ketika ini dilihat kurang hawkish berbanding bulan lalu yang menyebabkan hasil-bon Jerman jatuh, di mana bon US dilihat lebih menarik,” kata Junichi Ishikawa, penganalisis pasaran di IG Securities Tokyo.


Sentimen Terkini Pasaran Forex Setakat Pagi Ini

Dollar USD didagangkan lemah berbanding EURO pada permulaan sesi Asia Rabu berikutan pelabur mengambil langkah berjaga-jaga menjelang keputusan pilihanraya di Amerika yang bakal memberi implikasi terhadap ekonomi dan agenda politik di sana. Mengimbas kembali pada dagangan sebelum ini, nilai matawang USD dilihat menunjukkan prestasi yang baik dengan mendapat kelebihan daripada kepesatan ekonomi domestik dan juga kenaikan kadar faedah. Justeru itu, pelabur ingin melihat sama ada pilihanraya kongres ini akan menjejaskan pengukuhan USD atau sebaliknya.
Parti Demokratik dijangka akan memenangi Dewan Perwakilan AS dengan Parti Republik dilihat berpotensi untuk mempertahankan majoriti nya di Senat. Setakat ini, laporan menunjukkan Parti Demokratik mendahului dalam keputusan pilihanraya dan menunjukkan nilai USD sedikit mengukuh berbanding matawang utama yang lain.
Perkembangan dalam rundingan Brexit pula, keyakinan para pelabur semakin meningkat dan Pound Sterling terus didagangkan positif. Walau bagaimanapun, Menteri Perdagangan Britain ada menyatakan dalam temubual Reuters, bahawa adalah mustahil untuk perjanjian Brexit dicapai pada bulan ini atau bulan hadapan. Namun, beliau masih optimis dengan perkembangan proses perundingan tersebut dan menambah, ia adalah lebih baik untuk mendapatkan perjanjian yang terbaik daripada perjanjian yang segera.
 Kesatuan Eropah memberi amaran akan tindakan sekatan terhadap Itali jika kerajaan Itali enggan memperbaharui bajet mereka.
Pertumbuhan pekerjaan di New Zealand meningkat pada kadar 1.1% sementara kadar pengangguran turut mencatatkan angka penurunan. Dengan itu, nilai matawang Kiwi telah melonjak berbanding hampir kesemua majoriti matawang utama yang lain sebelum pembukaan sesi pasaran Asia. Data jangkaan inflasi New Zealand yang dikeluarkan pada jam 10 pagi menunjukkan tiada perubahan iaitu pada kadar 2.0%. Tumpuan seterusnya adalah terhadap penetapan kadar faedah pada awal pagi Khamis yang dijangka akan kekal pada kadar 1.75%.
Pasaran minyak mentah menurun dengan penganalisis pasaran beranggapan kejatuhan tersebut adalah disebabkan pengecualian oleh Amerika Syarikat kepada beberapa pembeli utama minyak Iran.


Analisis Teknikal AUD/USD – Timeframe H1 – 31/12/2018

Perkembangan pada isu perang dagang antara Amerika Syarikat dan China dalam laporan terbaru menunjukkan ketegangan pada isu tersebut semakin reda di mana Presiden Donald Trump dalam kenyataan pada akaun media sosial Twitter beliau mengatakan bahawa belia menerima panggilan yang menyenangkan daripada rakan sejawatannya dari China, Xi Jinping yang berkemungkinan perkembangan dalam rundingan antara mereka berjalan lancar. Sementara itu, data perkilangan di China menunjukkan bacaan yang bercampur di mana data perkilangan menurun daripada jangkaan dan juga data sebelumnya, namun data bukan-perkilangan pula menunjukkan peningkatan. Data-data ini bakal memberi kesan kepada perubahan nilai matawang dollar AUD. Diteliti pergerakan harga pada chart pasangan matawang AUD/USD pada dagangan Jumaat lalu menunjukkan harga bergerak di antara julat paras resistance MagicR1 dan paras Magic Pivot pada indicator Moshed Magic Line.
Pada sesi pasaran Asia pagi ini, harga yang memulakan dagangan sekitar paras Magic Pivot 0.7041 menunjukkan kenaikan sehingga ke paras resistance 0.7059 (MagicR1) untuk menguji paras ketinggian pada dagangan Jumaat lalu. Jika harga dilihat membuat kenaikan lebih tinggi dari paras tersebut, jangkaan kenaikan seterusnya akan menuju ke paras resistance pada 0.7086 (MagicR2). Sedikit lagi kenaikan harga akan menguji pula paras 0.7104 (MagicR3) yang berada pada zon SBR (support become resistance) pada chart AUD/USD.
Namun, jika harga kembali membuat penurunan sehingga turun lebih rendah dari paras Magic Pivot hari ini, harga bakal menuju ke paras support 0.7014 (MagicS1) dan menguji paras terendah semasa pada AUD/USD yang dicapai pada minggu lalu. Jika harga terus menyambung penurunan ke paras lebih rendah, harga akan cuba melepasi paras support 0.6996 (MagicS2) sebelum turun lebih rendah sehingga ke paras sekitar 0.6970 (MagicS3) untuk terus mencatatkan paras terendah semasa yang baru.
 Ikuti perkembangan pada isu perang dagang antara AS-China pada minggu ini serta data ekonomi domestik China yang mempengaruhi pergerakan harga pada chart pasangan matawang AUD/USD. Jadikan indicator Moshed Magic Line sebagai indicator tambahan pada analisis teknikal harian anda untuk mendapatkan hasil analisis yang lebih berkualiti.

Paras support: 0.7014, 0.6996, 0.6970.
Paras resistance: 0.7059, 0.7086, 0.7104.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI